Održana 22. Rukometijada | Takmicenja\nutorak, 14 jun 2011 20:02\nU subotu 04. juna 2011. godine održana je 22. Rukometijada, završna manifestacija Dečije lige grada Beograda u mini rukometu. Početak ceremonije je obeležen intoniranjem državne himne "Bože pravde" koji je na poseban način probudio osećaj poripadnosti i zadovoljstva kod dece. U uvodnom delu programa nastupile su devojčice iz kluba "Ritam" koje su prisutnima predstavile svoje uvežbane ritmičke performanse, nakon devojčica nastupila je estradna umetnica Jelena Ristić, popularna Jellena, koja je sa svojom novom pesmom razveselila najmlađe učesnike. Jelena Ristić koja je ujedno i profesor fizičke kulture prenela je poruku najmlađima da je bavljenje sportom izuzetno potrebno i korisno.\n22. Rukometijada - Sve ekipe\nGospodin Dragoljub Peurača, član Upravnog odbora Rukometnog saveza Beograda je u ime saveza održao pozdravni govor u kome je čestitao dečacima i devojčicama na odličnim igrama, a posebnu zavhvalnost je uputio trenerima, sudijama i roditeljima. Gospodin Peurača je istakao veliku pomoć i podršku koju savez ima od Sekretarijata za sport i omladinu grada Beograda bez kojeg ova manifestacija ne bi bila moguća.\nU drugom delu programa pristupilo se proglašenju najboljih u 22. Dečijoj ligi grada Beograda. Najboljim dečacima i devojčicama pehare i medalje su uručili mladi rukometni reprezentativci Zelenović Nemanja iz Crvene zvezde, Ivan Dimitrijević iz Partizana, Sandra Filipović i Katarina Radović iz ženskog rukometnog kluba Crvena Zvezda, kao i bivši rukometni reprezentativci Predrag Peruničić i Aleksandar Blagojević.\nRukometni savez Beograda od ove godine po prvi put proglašava najuspešnije klubove u konkurenciji dečaka i devojčica na osnovu postignutih rezultata u proteklih godinu dana u Dečijim ligama Beograda, Ligi mlađih kategorija Rukometnog saveza Beograda i na Prvenstvima Srbije. Najuspešniji beogradski rukometni klub u proteklih godinu dana u konkurenciji devojčica je ŽRK "Vodžovac 1955" kojem je pripala prelazna umetnička statua koju je uručio gospodin Svetozar Stanković, generalni sekretar Rukometnog saveza Beograda. U konkurenciji dečaka za najuspešniji klub proglašen je rukometni klub "Novi Beograd" kojem je gospodin Velibor Nenadić, potpredsednik Rukometnog saveza Beograda i bivši državni reprezentativac, uručio prelaznu umetničku statuu.\nPosebnu nagradu najboljima uručio je dr Goran Kvrgić, direktor Visoke škole za poslovnu ekonomiju i preduzetništvo (PEP) iz Beograda. Ova Visoka škola je u dodelila besplatno školovanje za po jednog sportistu iz najuspešnijih beogradskih klubova "Novi Beograd" i "Voždovac 1955". Profesor Kvrgić je u prigodnom govoru istakao značaj redovnog i uspešnog obrazovanja i bavljenja sportom. On je naglasio da Visoka škola za poslovnu ekonomiju i preduzetništvo iz Beograda među redovnim studentima ima veliki broj vrhunskih sportista koji se sa uspehom školuju.\nGospodin Goran Kvrgić uručuje stipendiju kapitenu ŽRK "Voždovac 1955"\nDvadesetidrugu po redu Rukometijadu je zatvorio gospodin Svezozar Stanković, generalni sekretar Rukometnog saveza Beograda, koji se zahvalio svima koji su dali doprinos da Dečija liga Beograda neprekidno traje više od dve decenije.\nNajbolje ekipe po kategorijama:\n- U Ligi dečaka rođenih 1998. godine - Prvak je ekipa Kolubare, drugi je SC "Voždovac", a treći RK "Crvena zvezda".\n- U Ligi dečaka rođenih 1999. godine - Prvi je RK "Novi Beograd", drugi je RK "Rukobel", a treći RK "Kolubara".\n- U Ligi dečaka rođenih 2000. godine - Prvak je ekipa Studentskog Grada, drugi je RK "Novi Beograd", a treći RK "Aranđelovac".\n- U Ligi devojčica rođenih 1998. godine - Prvak je ŽRK "Voždovac 1955", drugi je ŽRK "Zemun", a treći RK "Junior".\n- U Ligi devojčica rođenih 1999. godine - Prvak je ORK "Avala" , drugi je ŽRK "Zemun", a treći "Vrčin 2000".\n- U Ligi devojčica rođenih 2000. godine - Prvo mesto je osvojio ŽRK "Zemun", drugi je ORK "Avala" a treći "Vrčin 2000".


Skočibušić će sljedeće sedmice znati kada stižu vakcine koje je od Kine kupila Vlada FBiH O vremenskom periodu kada bi mogle stići te doze ne zna ništa ni direktor Zavoda za javno zdravstvo u entitetu, a mogao bi znati sljedeće sedmice\n24. 07. 2021. u 18:34 Face.ba\nJasno je da ni nakon mjesec dana od potpisivanja ugovora sa Sinopharmom, vakcine koje je kupila Vlada Federacije Bosne i Hercegovine neće stići. O vremenskom periodu kada bi mogle stići te doze ne zna ništa ni direktor Zavoda za javno zdravstvo u entitetu, a mogao bi znati sljedeće sedmice.\nVlada Federacije Bosne i Hercegovine je 1. jula konačno zaključila ugovor sa kineskom kompanijom Sinopharm koja proizvodi vakcine protiv koronavirusa. Dogovorena je i plaćena količina od 500.000 doza vakcina koje su prema nezvaničnim najavama trebale stići u maksimalno 10 dana od potpisivanja ugovora, međutim prošlo je više od 20 dana, ali vakcina još uvijek nema.\nGdje je zapelo sa dolaskom vakcina zvanično se ne zna s obzirom na to da iz Zavoda za javno zdravstvo FBiH koje rukovodi nabavkom stižu prilično šture informacije i lakonski odgovori na novinarske upite.\nNa pitanje portala Klix.ba kada će konačno krenuti u realizaciju ugovora, odnosno kada će vakcine biti uvezene, iz Zavoda odgovaraju da su u konstantnom kontaktu sa Sinopharmom navodeći riječi direktora Siniše Skočibušića koji je kazao i na jednoj od press konferencija kako "očekuje da će tokom iduće sedmice biti u prilici podijeliti s javnošću za nas i za stanovnike Federacije BiH dobru vijest".\nOvo znači da će tek sljedeće sedmice znati kada stižu vakcine, iako su nas prije potpisivanja ugovora vlasti ubjeđivale da su od Kine uspjeli dobiti garanciju da će vakcine stići u kratkom roku. Samo potpisivanje ugovora je predugo trajalo, a očigledno je da ćemo i na dolazak vakcina čekati duže od mjesec.\nNatuknicu o tome kada bi vakcine mogle stići dobili smo i nakon sastanka predsjedavajućeg Doma naroda Parlamenta BiH Bakira Izetbegovića i kineskog ambasadora u BiH Ji Pinga koji tvrdi da će Sinopharmove doze stići već početkom augusta, piše Klix.


Povoljna prenosna serija 3 u 1 štampača velikog formata za visokokvalitetno štampanje\nZa preduzeća kojima je potreban višenamenski štampač velikog formata, ali koja imaju ograničeni radni prostor, Epson je predstavio 3-u-1 štampače SureColor SC-T3100M i SC-T5100M.\nKompaktni, pouzdani i pristupačni, 24-inčni SC-T3100M i 36-inčni SC-T5100M štampači ne prave kompromis kada su u pitanju mogućnosti. Ova serija uređaja je idealna za tehničko crtanje, crtanje CAD, GIS mapa i štampanje niza materijala koji se mogu koristiti maloprodaji i ugostiteljstvu.\nOva serija štampača donosi jednostavan proces skeniranja sa dodavanjem dokumenata sa gornje strane i skenerom od 600 dpi koji tačno replicira dokumente (do 2,72 miliona) u više formata i šalje ih sigurno na različita odredišta, kao i skaliranje originalnih kopija. Ležište podržava skenirane dokumente kako bi se izbeglo oštećivanje dragocenih originala na podu.\nAsortiman je standardno dizajniran da ne sakuplja prašinu - zaštićeni su kvalitet štampe i unutrašnje komponente, što ga čini idealnim rešenjem za okruženja kao što su kancelarije na gradilištima i područja sa velikim padom. Kompaktan dizajn SC-T3100M znači da se može uklopiti u najmanji prostor i omogućava mu lak prenos sa jednog mesta na drugo.\nSa niskim ukupnim troškovima vlasništva, korisnici mogu računati na to da će troškovi štampanja ostati prihvatljivi za ceo životni vek štampača. Epson nudi dve veličine kertridža sa mastilom kako bi zadovoljio potrebe kupaca, bilo da je reč o maloj količini, povremenom korisniku ili onom sa većom potražnjom za redovnim visokokvalitetnim štampanjem. Serija koristi sve boje na bazi pigmenta koje pružaju stabilnost boje i otpornost na vodu, što znači da su idealne za izradu plakata u vlažnim sredinama kao što su izlozi. Superiorna svetlosna postojanost mastila korisna je za tehničke crteže i dokumente koji će biti arhivirani na dugačke vremenske periode. Stalna glava za štampanje korisniku pruža sigurnost da neće biti neočekivanih troškova.\nI SC-T3100M i SC-T5100M podržavaju i Epson Cloud Solution PORT platformu. Epson Cloud Solution PORT dostupan je besplatno i omogućava korisnicima da ažuriraju i nadgledaju opremu na nekoliko lokacija, od proizvodnog pogona do udaljenih lokacija.\nBradley Venn, menadžer proizvoda za SureColor T-seriju, Epson Europe rekao je, „Impresivna cena u kombinaciji sa kompaktnim dizajnom i visokim specifikacijama čini SC-T3100M i SC-T5100M odličnim izborom za preduzeća kojima su potrebne pouzdane višenamenske funkcije štampača pouzdanog brenda. “\nSkeniranje pri 600 dpi do 2,72 miliona\nŠtampajte i skenirajte direktno na i sa USB-a\nSkenirajte u enkriptovani PDF, PDF, JPEG, TIFF\nLako se deli - skenirajte na USB, mail (sigurno), FTP server (sigurno), Network Folder\nInterfejs sa vašim štampačem putem – Ugrađenog Wi.Fi, AirPrint, USB / LAN\nKapacitet rolne do 100m, isečeni list do A1\nEpson Precision Core Micro TFP trajna glava za štampanje\nSureColor SC-T3100M je dostupan, a SureColor SC-T5100M stiže na proleće 2021. godine.


Uručeni sertifikati RE medijatorima - Evropska služba za spoljnu akciju\nEEAS > Crna Gora > Uručeni sertifikati RE medijatorima\nMedijatori će pomagati Romima i Egipćanima u zdravstvenoj zaštiti, zapošljavanju i socijalnom staranju\nMinistarstvo pravde, ljudskih i manjinskih prava i njemačka organizacija "Help", organizovali su dodjelu sertifikata polaznicima koji su završili obuku za saradnike u socijalnoj inkluziji Roma i Egipćana u oblasti zdravstvene zaštite, socijalne zaštite i zapošljavanja.\nKao dio „Socijalne inkluzije Roma i Egipćana putem medijacije“, projekat se sprovodi u okviru zajedničkog Programa Evropske unije i Crne Gore za zapošljavanje, obrazovanje i socijalnu zaštitu, koji sufinansiraju Evropska unija i Vlada Crne Gore. Projekat sprovodi Help u partnerstvu sa opštinama Podgorica, Ulcinj i Berane, dok je institucija korisnik Ministarstvo pravde, ljudskih i manjinskih prava.\nCilj projekta je da obučeni posrednici u socijalnoj inkluziji pruže pomoć građanima romske i egipćanske populacije u ostvarivanju njihovih prava u oblastima socijalne zaštite, zdravstvene zaštite i zapošljavanja.\nSavjetnica za ljudska prava u Delegaciji EU u Crnoj Gori, Frieda Wuenschmann , poručila je da joj je veoma drago što je EU odlučila da zajedno sa Vladom Crne Gore finansira ovaj projekat sa pola miliona eura.\n„Projekat, koji sprovodi naš partner, nevladina organizacija Help, još jedna je demonstracija naše dugotrajne posvećenosti podršci Crnoj Gori da osigura potpunu integraciju RE populacije. Takođe, važno je pohvaliti napore Crne Gore u uključivanju i integraciji Roma i Egipćana u oblasti kulture, obrazovanja, lokalne samouprave, medija i društveno-ekonomskih prava. Ovo je veoma važno za pregovore Crne Gore o pristupanju EU u Poglavlju 19 o socijalnoj politici i zapošljavanju. Rad RE posrednika ima za cilj osigurati bolju komunikaciju i saradnju između zajednice RE i crnogorskih vlasti i zasnovan je na pomoći najbolje prakse razvijenoj u prethodnim projektima. ”poručila je Wuenschmann.\nWuenschmann smatra da je vrlo važno što su medijatori u najvećem broju iz RE zajednice,zbog njihovog znanja jezika, kulture i istorije. Kako je kazala, važno je što će se ovaj model primjenjivati na teritoriji cijele zemlje. Poručila je da Vlada i institucije treba da sistematizuju radna mjesta za medijatore - u radu lokalnih i državnih organa.\nBojan Božović, generalni sekretar u Ministarstvu pravde, ljudskih i manjinskih prava je naglasio da je upravo ministarstvo koorisnička instutucija ovog projekta. Zahvalio se EU za dodijeljena sredstva uz, kako je rekao, kontribuciju iz budžeta Crne Gore.\n“Želim da naglasim da je ovaj projekat u skladu sa posvećenošću Vlade Crne Gore i resornog Ministarstva za kreiranje i implementaciju politike, za brže i potpuno socijalno uključivanje, kao i poboljšanje ekonomskog položaja Roma i Egipćana”, rekao je Božović.\nHelp-ov medijator Dijamant Pajazitaj koji već ima dugodišnje medijatorsko iskustvo, ali koji je i prošao i ovu sertifikovanu obuku zahvalio se EU i Vladi Crne Gore koji su podržali Help-ovu ideju. Ministarstvu za ljudska i manjinska prava zahvalio se na podršci na motivisanju mladih iz RE populacije, da se uključe u ovaj projekat i prođu obuku.\n“Moje angažovanje u Help-u u protekle četiri godine pokazalo je da jednako koliko smo potrebni našoj populaciji toliko smo potrebni i institucijama. Jer nijesmo pomagali samo našoj zajednici, već smo istovremno pomagali i instutucijama i njima olakšali posao. Posebno me raduje što smo napravili mrežu u 11 opština,” rekao je Pajazitaj.\nUgovore sa medijatorima potpisao je Klaus Mock, regionalni koordinator Help-a, koji je izrazio zadovoljstvo da je ovaj institut - koji je Help uveo već nekoliko godina, prepoznat kao važan za dalju integraciju RE populacije u Crnoj Gori, kao i što je dobio podršku crnogorskih institucija i EU.\nObuku je za zdravstvenu zaštitu, socijalno staranje i zapošljavanje prošlo je 43 medijatora, a njih 38 je dobilo sertifikate i biće u narednih godinu dana raspoređeni u 11 crnogorskih opština.


Tag / Najlepši golovi / Vesti online\nPSŽ odabrao svoje naj golove u 2018, jedan je Nejmarov "slobodnjak" protiv Zvezde (VIDEO)\nSvaki pogodak lep na svoj način, a svakako da je najvredniji među najlepšima onaj Di Marijin protiv Napolija.\nOvo ne bi branila dva golmana (VIDEO)\nGol večeri u utakmicama kvalifikacija za Svetsko prvenstvo postigao je reprezentativac Češke Vladimir Darida na utakmici protiv Nemačke.\nNova golčina: Mijailović počeo da rešeta kada se Zvezda zainteresovala za njega (VIDEO)\nU prolećnom delu sezone i na počektku nove takmičarkse godine Srđan Mijailović nije postigao nijedan gol za Krila Sovjetov, a onda je u poslednja dva isto toliko putatresao mrežu rivala.\nKakav gol Stevana Jovetića (VIDEO)\nOdlične partije Stevana Jovetića u pripremnom periodu u dresu Intera možda i zadrže crnogorskog reprezentativca u milanskom klubu, koji i dalje razmišlja da li da ga prosledi na pozajmicu ili da...\nKakva "raketa" Didijea Drogbe\nCrnogorac postigao gol za TV špice (VIDEO)\nGolčina nekadašnje velike nade srpskog fudbala (VIDEO)\nSvojevremeno u dresu Vojvodine žario je i palio u tandemu sa Dušanom Tadićem i predviđala mu se velika karijera, ali je završio u švajcarskom Sankt Galenu posle (ne)kigranja za Đenovu, Sent...\nNovi kandidat za Puškaša: Argentinac dao gol za pamćenje (VIDEO)\nGeneralno fudbalere iz Južne Amerike karakteriše odlična tehnika, a među njima prednjače Brazilci i Argentinci. Jedan od takvih je i Lukas Zelarajan igrač meksičkog Tigresa.\nVIDEO: Imamo li već sada najlepši gol godine?\nNa kraju svake kalendarske godine Međunarodna fudbalska federacija bira najlepši gol godine i dodeljuje nagradu pod nazivom “Ferenc Puškaš”.


Kanton Sarajevo će tokom ove godine predstaviti digitalnu platformu koja će omogućiti podnošenje prijava putem online platformi\nAmerička agencija za međunarodni razvoj (USAID) podržat će Vladu Kantona Sarajevo u procesu digitalizacije upravljanja subvencijama i bespovratnim sredstvima koja su dodijeljena građanima i privatnom sektoru za ekonomski i društveni razvoj.\nOva USAID-ova podška ozvaničena je jučerašnjim potpisivanjem Sporazuma sa Kantonom Sarajevo.\nPo završetku intenzivnog programa obuke zaposlenika nadležnih ministarstava u Kantonu Sarajevo, kojim je obuhvaćeno upravljanje javnim finansijama kroz programski budžet i postavljanje indikatora performansi, USAID-ov Projekt reforme finansijskog sektora (FINRA) podržat će bolje upravljanje pomoći namijenjene domaćinstvima, nevladinom i privatnom sektoru u Kantonu Sarajevo, saopćeno je iz USAID-a.\n– Pomažući Kantonu Sarajevo da unaprijedi svoje mogućnosti korištenja e-uprave, ova bespovratna sredstva će značajno pojednostaviti procedure za građane i poslovne subjekte u Kantonu Sarajevo u procesu prijave na pozive za podršku povećanja zaposlenosti i prihoda u domaćinstvima u Kantonu, poboljšavajući, istovremeno, transparentnost trošenja javnih sredstava – rekla je direktorica Misije USAID-a Courtney Chubb.\nMinistar privrede Kantona Sarajevo Adnan Delić naglašava da će uz USAID-ovu podrškubiti omogućena online prijava i podnošenje programa za subvencioniranje i bespovratna sredstva, koja dodjeljuje Ministarstvo privrede Kantona Sarajevo.\n– Kada se Zakon o e-potpisu u BiH počne primjenjivati u potpunosti, cijeli proces će se odvijati online. Danas smo načinili prvi korak – kazao je Delić.\nKanton Sarajevo na godišnjem nivou objavi najmanje dvadesetak javnih poziva za prijavu po programima za subvencioniranje, dodjelu bespovratnih sredstava i drugih oblika pomoći u svrhu podrške zapošljavanju, ostvarivanju prihoda i društvenih usluga u nevladinom sektoru. Ti javni pozivi oduzimaju značajno vrijeme i resurse svih podnosilaca prijava, pri čemu moraju pribaviti različite licence, dozvole i potvrde u originalnom ili u obliku ovjerenih primjeraka kako bi dokazali da ispunjavaju uslove za prijavu.\nIsto tako, nadležne službe Kantona Sarajevo moraju provjeriti valjanost svih podnesenih dokumenata i kriterija prihvatljivosti prije procjene same prijave. Trenutno se veći dio toga mora obaviti lično, a podrazumijeva razmjenu štampane dokumentacije. Pored neučinkovitog utroška vremena i resursa – što dodatno obeshrabruje kvalifikovane podnosioce prijava – proces je nedovoljno transparentan i podložan korupciji.\nKanton Sarajevo će tijekom ove godine predstaviti digitalnu platformu koja će omogućiti podnošenje prijava putem online platformi. Softver će se elektronskim putem povezati s bazama podataka nadležnih javnih ustanova čime će podnosiocima biti omogućeno dokazivanje statusa, a Vladi Kantona potvrda njihove prihvatljivosti. USAID dodjeljuje bespovratna sredstva Kantonu kako bi sufinansirali razvoj i preuzimanje digitalnog sistema.\nZa provedbu je zaduženo Ministarstvo privrede Kantona Sarajevo. Imenovana je međuresorna radna grupa, koja će pripremiti preduslove za digitalizaciju, uključujući izmjene i dopune podzakonskih akata, definiranje i pojednostavljivanje standardnih operativnih procedura i povezivanje s drugim sistemima upravljanja dokumentacijom i bazama podataka. Predviđeno je da nova platforma bude kreirana i spremna za rad do kraja trećeg kvartala ove godine.\nMurphy: Neprijatelji demokratije strahuju od nezavisnih medija\nDefinirana saradnju na planu promoviranja Vinske ceste Hercegovine


Američki izbori i Balkan: Bez velikih promena?\nAmerička politika prema Balkanu neće se značajnije menjati posle izbora u SAD, smatraju pojedini analitičari u Vašingtonu, ukazujući, međutim, na razlike između predsedničkih kandidata – Hilari Klinton koja dobro poznaje region i Donalda Trampa koga smatraju nepredvidivim, prenosi danas Radio Glas Amerike.\nDok jedni ističu da će Klintonova u slučaju izbora, nastaviti da se zalaže za integracije, razvoj demokratije i vladavinu prava u regionu koji dobro poznaje, sagovornici Glasa Amerike su saglasni da je teško predvideti kakva će biti politika republikanskog kandidata Donalda Trampa zbog, kako smatraju, nedoslednosti u njegovim stavovima.\nU poslednjih gotovo osam godina, američka administracija, prema mišljenju mnogih, nije bila dovoljno angažovana na Balkanu.\nTo je, kako smatra bivši američki ambasador pri NATO-u Kurt Volker, inače zagovornik snažnijeg međunarodnog angažmana SAD, samo odraz šire spoljnopolitičke strategije predsednika Baraka Obame – povlačenja sa međunarodne scene.\n“Znam da on to ne bi predstavio na taj način, ali ako pogledate Avganistan, Irak, Siriju ili Libiju, videćete smanjenje odgovornosti SAD i fokusiranje na, kako je i sam najavio, izgradnju nacije na unutrašnjem planu. Kad se SAD povuku na taj način, ostaje određeni vakum koji su požurile da ispune najgore snage”, kaze Volker.\nAnalitičar Danijel Server ocenjuje za Glas Amerike da Balkan svakako nije prioritet u Vašingtonu koji očekuje od regiona da sam rešava većinu svojih problema.\n“Mi očekujemo da nezavisne, suverene balkanske države same reše 99 odsto svojih problema. Možda postoji jedan odsto na koji Vašington i Brisel mogu da obrate pažnju”, ističe Server.\nOn dodaje da Tramp ima veoma oskudno iskustvo kada je reč o Balkanu.\n“Izleda kao da ništa ne zna o Balkanu, a u jednom trenutku se zalagao za upotrebu kopnenih snaga protiv Srbije tokom rata na Kosovu. Znam da u Beogradu, ljudi vide Trampa kao saveznika, ali bi trebalo da se vrate i pogledaju šta je rekao tokom rata na Kosovu”, kaže Server.\nOn takođe podseća na, kako navodi, smešni incident sa lažnim intervjuom u koje se Tramp navodno izvinjava za intervenciju NATO.\n“Mislim da je to zaista bio lažan intervju, ali je Tramp toliko nedosledan, da je veoma teško reći kakva bi mu bila politika prema Balkanu“, navodi Server.\nTramp je 1999. godine, u intervjuu američkim medijima, kopnene trupe pomenuo dok je naizgled kritikovao vazdušnu intervenciju NATO-a, zbog koje je na Balkanu podeljeno mišljenje o Hilari Klinton i njenom suprugu, tadašnjem američkom predsedniku Bilu Klintonu. Ratovi su završeni – poručuje Server.\n“Ljudi na Balkanu, bez obzira na to da li je rječ o Albancima, Srbima, Crnogorcima, Bošnjacima, Hrvatima, trebalo bi da očekuju pravedniji tretman vlade, na čijem čelu bi bila Hilari Klinton. Da, ona ima neke veze sa Balkanom, zbog intervencija, ali to ne znači da je ona uvek na albanskoj strani ili nešto slično. Ona je na strani demokratije i vladavine prava, koje veoma snažno zagovara“, navodi on.\nKurt Volker ne smatra da će Klintonova, ako bude izabrana za predsednika, i njena administracija uložiti mnogo vremena i napora u Balkan ili mnoga druga pitanja.\n“Biće oštrija retorika, ali bez velikih promjena aktuelnog kursa. Kao rezultat toga – očekujem nastavak aktuelnih trendova – nedostatak jasne strukture i ciljeva za angažman na Balkanu i u odsustvu toga otvaranje prostor za zemlje poput Rusije da odigraju svoju ulogu u sprečavanju napretka država u regionu“, ističe Volker.\nOn ne očekuje ni da će se Tramp suprostaviti ruskom uticaju, mada napominje da je teško znati šta će republikanski kandidat da uradi, s obzirom na to da je iznosio različite stavove o brojnim pitanjima.\nVolker ne misli da Tramp želi da stvori konfliktne situacije sa Rusijom, Iranom, Turskom, sa velikim silama, ali dodaje da bi ako bude smatrao da neko ugrožava ili pogrešno postupa prema SAD i njihovim interesima, veoma snažno odgovorio.\nSpoljnopolitička orjentacija nove američke administracije, bilo republikanske ili demokratske, zavisiće i od toga ko će zauzeti najviše pozicije u kabinetu, napominje abmasador Volker.\nBivša američka ambasadorka u Crnoj Gori Sju Kej Braun se pak nada da će strateški cilj za region Balkana ostati isti – evroatlantske integracije.\n“Važno je da administracija, bez obzira na to ko je bude vodio, bude aktivno angažovana na Balkanu zato što je reč o području koje se i dalje suočava sa brojnim problemima. Ako ne budemo obraćali pažnju na ta pitanja, ne budemo angažovani i ne pomognemo razvoj demokratije, imaćemo probleme s kojima verovatno nećemo želeti da se suočavamo kasnije“, navodi ona.\nRezultat predsedničkih izbora je u ovom trenutku nezahvalno prognozirati, s obzirom na to da je prednost jednog ili drugog kandidata u odlučujućim saveznim državama neznatna i u marginama statističke greške.\nHilari Klinton ima lakši put do potrebnih 270 elektorskih glasova, ali Tramp trenutno ima momentum koji bi, suprotno ranijim očekivanjima, ipak mogao da ga dovede do Bele kuće, navodi Glas Amerike.\n“Veliki” ruše dijalog jer hoće Balkan na uzici\nRusija: Pensove izjave o Balkanu nemaju veze sa realnošću\nOvo su krizna žarišta u svetu – Poljska, Balkan, London…\nHal Borlend, američki novinar\t(1900-1978)\nŠta kaže plavuša kada vidi koru od banane ispred sebe?\n- Joj ne, opet ću da padnem!


Niki Lauda ponovo preuzima aviokompaniju NIKI - Aviatica\nNiki Lauda ponovo preuzima aviokompaniju NIKI\nNiki Lauda je pobedio na tenderu za preuzimanje aviokompanije NIKI nakon bankrota Air Berlina koji je bio njen vlasnik.\nBivši šampion Formule 1 Niki Lauda ponovo će preuzeti upravljanje aviokompanijom NIKI, koju je osnovao 2003, a svoj udeo u njoj prodao krajem 2011.\nAviokompanija NIKI je u decembru proglasila stečaj i obustavila sve avio-operacije nakon što su propali pregovori sa nemačkom Lufthansom o preuzimanju. Nemci su morali da se povuku iz ovog posla jer bi preuzimanje NIKI-ja predstavljalo narušavanje evropske antimonopolske politike.\nAustrijske vlasti su potom raspisale tender za pronalaženje novog vlasnika za ono što je preostalo od NIKI-ja na koji se osim osnivača i prvog vlasnika kompanije Niki Laude prijavio još i IAG (vlasnik British Airways-a i Iberije).\nStečajni upravnik je 23. januara ujutro objavio da je ponuda Nikija Laude najbolja i da će aviokompanija NIKI biti prodata tom ponuđaču po ceni koja još uvek nije objavljena.\nNiki Lauda je izjavio da je spreman da obnovi saobraćaj već u martu ove godine. On će na raspolaganju imati oko 20 aviona iz porodice Airbus A320, a rekao je i da će mu biti potrebno oko 740 radnika koje će preuzeti od 1000 bivših radnika Nikija, koji su ostali bez posla kada je ova kompanija prestala da leti u decembru 2017.\nAir BerlinNikiNiki Lauda


Robne berze - Šansa za srpsku privredu\nU susret zakonu o robnim berzama koji bi trebalo da reguliše funkcionisanje i unapređenje rada robne berze\nBeograd, 31. januar 2012. godine - USAID Projekat za bolje uslove poslovanja i Privredna komora Beograda održali su okrugli sto na temu „Robne berze - šansa za srpsku privredu“. Okrugli sto je otvorio diskusiju o ekonomskim motivima za razvoj robne berze, kao i ključnim pravnim pretpostavkama za njeno uspešno funkcionisanje, a sve sa ciljem što uspešnijeg savladavanja prepreka i uređivanja ove oblasti u Srbiji.\n„Trenutno nepostojanje zakonodavnog okvira, koji reguliše robne berze, onemogućava razvoj ove vrste instrumenata i mehanizama trgovanja, odnosno, uspostavljanje moderne robne berze koja može da podrži razvoj agro sektora i prehrambene industrije“. – izjavila je dr Ana Jolović, vođa tima za razvoj finansijskih usluga USAID Projekta za bolje uslove poslovanja. Razvijena robna berza bi omogućila lakše upravljanje rizicima cena od strane privrede koje su naročito izražene poslednjih godina, dodala je Jolović.\nSrpske firme danas, iako minimalno, koriste međunarodne robne berze. Predstavnici privrede koji učestvuju na pomenutom tržištu, dali su primere kako je „hedžiranje“ moguće raditi iz naše zemlje, istovremeno ukazujući na dodatne probleme i troškove prouzrokovane činjenicom da Srbija nema razvijenu robnu berzu. Činjenica je da mnogi vide razvoj Srbije zasnovan na poljoprivredi i industriji hrane koji neće biti moguć bez omogućavanja korišćenja tržišnih mehanizama upravljanja ovim biznisima.\nModerna robna berza je centralizovano tržište na kome se trguje sirovinama, poput pšenice, kukuruza, zlata, i izvedenim hartijama od vrednosti (derivatima) poput fjučersa. Ovakvo tržište omogućava konsolidovanje tražnje i otkrivanje fer cene, istovremeno pružajući mogućnosti za rast privrede kroz tržišno upravljanje rizicima.


Gradovi protiv kumulacije funkcija – Biro za društvena istraživanja\nSprečavanje nagomilavanja funkcija, poslava i ovlašćenja funkcionera predstavlja značajan napredak u borbi protiv korupcije, kažu iz ove agencije. Tim povodom nastala je ideja za realizaciju projekta GRADOVI PROTIV KUMULACIJE FUNKCIJA, koji sprovode Lokalni antikorupcijski forum I Biro za društvena istraživanja.\nOko 150 funkcionera grada Niša i pet gradskih opština biće obuhvaćeni istraživanjem o broju i obimu funkcija, poslova i ovlašćenjaa koje se obavlja u okviru projekta GRADOVI PROTIV KUMULACIJE FUNKCIJA.\nCilj projekta je, kako kažu, sprečavanje kumuliranja funkcija koje obezbeđuju moć, privilegije, ovlašćenja i primanja što stvara prostor za koruptivno ponašanje.\nProjektom je predviđeno i pravno i institucionalno reagovanje na konkretne zakonski nedozvoljeno nagomilavanje funkcija, tako što će projektno angažovani pravni savetnik reagovati i ova pitanja regulisati kod nadležnoh organa, organizacija i tela.\n08.07.2013Vestikorupcija, mediji, monitoring, obuka\nU periodu jul - decembar Biro...


UO BH novinari i Linija za pomoć novinarima traže od OSA-e hitno i javno očitovanje povodom tvrdnji Milorada Dodika – Analiziraj.ba\nUO BH novinari i Linija za pomoć novinarima traže od OSA-e hitno i javno očitovanje povodom tvrdnji Milorada Dodika\nUpravni odbor Udruženja/udruge BH novinari i Linija za pomoć novinarima traže od Obavještano...\nAutor Analiziraj.ba | Jul 2, 2019\nUpravni odbor Udruženja/udruge BH novinari i Linija za pomoć novinarima traže od Obavještano sigurne agencije BiH (OSA) hitno i javno očitovanje povodom tvrdnji Milorada Dodika, predsjedavajućeg Predsjedništva BiH, o prisluškivanju novinara deset medijskih kuća iz BiH, Srbije i Hrvatske.\nNa press konferenciji održanoj jučer u Sarajevu, predsjedavajući Dodik je ustvrdio da OSA prati, prisluškuje i „usmjerava“ novinare i medijske kuće sa ciljem „inkriminaciju politički nepodobnih ljudi“, i tu je tvrdnju potkrijepio protokolarnim brojem naredbe agencije OSA (broja 05/1-4-1547/19) na osnovu koje se, navodno, vrši prisluškivanje.\nUO BH novinara izražava zabrinutost zbog ovog ataka na medijske slobode u BiH i susjednim državama, kao i ugrožavanja sigurnosti novinara i zloupotrebe medija u politčke i druge, zakonom zabranjene svrhe. Praćenje, prisluškivanje i nadziranje novinara i medija nedopustivi su u demokratskim društvima – nespojivi su sa zaštitom profesionalnog integriteta novinara i medija. U tom kontekstu, jednako su za novinarsku zajednicu opasne i uznemirujuće informacije o mogućoj zloupotrebi ovlasti od strane agencije OSA i miješanja u rad novinara, kao i izjava Milorada Dodika, koji je te informacije iznio u javnom prostoru BiH. I jedna i druga strana moraju hitno i do kraja transparentno razjasniti ovaj skandalozni čin, koji je istovremeno teško kršenje medijskih sloboda i krivično djelo.\nUpravni odbor BH novinara zahtijeva hitnu reakciju se samo agencije OSA, već i Tužiteljstva BiH i Zajedničke komisije Parlamenta BiH za nadzor rada sigurnosnih agencija u BiH, kao i provođenje istrage i poduzimanje sankcja prema svima koji institucionalno ili personalno stoje iza ovog čina.\nUjedno, BH novinari i Linija za pomoć novinarima traže reagiranje nadležnih međunarodnih organizacija i institucija na najnoviji slučaj kršenje medijskih sloboda u BiH i regiji.\nUpravni odbor Udruženja /udruge BH novinari\nPrethodni“BAKIR NA APARATIMA”, SDP-OVCI NA APARTMANIMA: Nije Dodiku i njegovim ruskim poslodavcima cilj “Bakir na aparatima”, nego “BiH na tabutu”!\nSljedećiRegulacioni plan kompleksa “Čajavec”: Saobraćajnice, trafostanice i zgrada ministrice Srebrenke Golić\nZaštitite radna mjesta, zaštitite demokratiju, zaštitite štampane medije


Neće biti gašenja elektrana\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da je zajednički cilj države, EPS-a i sindikata da EPS bude snažno, moderno i uspešno preduzeće i još jednom naglasila da neće biti gašenja termoelektrana.\nMihajlović je nakon sastanka sa Sindikatom radnika EPS-a podsetila na to da su sindikat i radnici EPS-a i Ministarstvo uvek radili zajedno i bili partneri svih prethodnih godina.\nTo smo i danas i verujem da ćemo to biti i u budućnosti. Mnogo je važnih odluka u energetici koje treba da se donesu, a EPS kao najznačajnije preduzeće u ovom sektoru mora da bude snažno, moderno, finansijski uspešno i profitabilno, rekla je ona.\nVeoma je važno da postoji jedinstvo, i kod sindikata, i u državi, jer samo tako kao zemlja možemo biti dobitnici u procesu energetske tranzicije, poručila je ministarka.\nPrema njenim rečima, jedna od tema sastanka bila je i potencijalna izgradnja termoelektrane Kolubara B i da je stav Ministarstva da se odluke u vezi sa novim investicijama moraju donositi zajednički i da je potreban plan šta će se raditi u energetici u narednih 20 i 30 godina.\nFormiraćemo savet u Vladi koji će raditi na planu rada i termokapaciteta i zamenskih kapaciteta do 2050. godine, najavila je ona i dodala da će u tom savetu biti predstavnici više ministarstava – rudarstva i energetike, finansija i zaštite životne sredine, EPS-a i sindikata tog preduzeća.\nZajednički interes jeste da EPS bude snažno preduzeće, i nije glavno pitanje da li će se graditi određeni novi kapaciteti, nego šta je opravdano u ovoj situaciji, da li treba da se angažujemo u revitalizaciji postojećih elektrana i da učinimo sve da na održiv način proizvodimo električnu energiju, poručila je Mihajlović.\nPredsednik Sindikata radnika EPS-a Milan Đorđević rekao je da je na sastanku razgovarano o bilansima EPS-a, tržištu električne energije i uspešnosti proizvodnje.\nOn je, govoreći o jučerašnjem zboru povodom projekta TE „Kolubara B“, rekao da je mnogo insinuacija i manipulacije pratilo ovaj skup i da je on zloupotrebljen da bi se zatražila smena ministarke i rukovodilaca sindikata.\nMoj stav je bio da ne treba pozivati ljude na protest u koji su bili uključeni svi direktori pogona u Kolubari. Razumem bojazan rudara, svi mi živimo od tog teško zarađenog hleba, ali nije način da se perfidno nešto organizuje, a da se govori o svemu osim o izgradnji Kolubare B, istakao je Đorđević.\nOvde nema bojazni za zaposlene, nema gašenja termoelektrana, a da li će se neko postrojenje graditi, to će pokazati ekonomske analize i procene uticaja, naveo je on.\nSastanku su prisustvovali i predsednici sindikata površinskih kopova Kolubare i Kostolca, a na sastanak je bio pozvan i predsednik Sindikata Kolubare, koji se nije odazvao pozivu.


kreativnaevropa.me - Radionica MEDIA Deska održana na Cetinju\nRadionica MEDIA Deska održana na Cetinju\nRadionica crnogorskog MEDIA Deska, na temu “Uspješne prakse razvoja projekta”, a u organizaciji Deska za Kreativnu Evropu i Filmskog centra Crne Gore održana je juče u Ministarstvu kulture na Cetinju.\nNa radionici su govorili Andrijana Stojković, rediteljka, producentkinja i predavač na Fakultetu dramskih umetnosti u Beogradu, Zoran Galić, koordinator Deska za Kreativnu Evropu Bosne i Hercegovine i Marija Nikčević, koordinatorka crnogorskog MEDIA Deska.\nAndrijana Stojković je, kao producent dugometražnog dokumentarnog filma “Supernova”, 2016. godine dobila finansijsku podršku od MEDIA Programa, te je na radionici održala predavanje na temu važnosti razvoja projekta i, imajući iskustvo pisanja aplikacije za konkurs MEDIA, prisutnima približila proces pravilne izrade konkursne dokumentacije. Stojković je, takođe, navela kako su danas, zahvaljujući programima kao što je MEDIA, dostupnija sredstva za razvoj projekta nego što je to bio slučaj ranije, navodeći primjere iz sopstvene karijere.\nPraksu Bosne i Hercegovine sa MEDIA programom predstavio je Zoran Galić, ističući dosadašnje uspjehe MEDIA Deska, ali i poteškoće sa kojima se susreću aplikanti iz BiH. On je ukazao na koje konkurse bi trebalo posebno obratiti pažnju, imajući u vidu karakteristike audiovizuelnog sektora u Crnoj Gori, te dao preporuke i savjete koji se odnose na zemlje malog produkcionog kapaciteta.\nMarija Nikčević je podsjetila da je ove godine koordinaciju MEDIA Deska preuzeo Filmski centar Crne Gore, a ukazala je i na dosadašnje uspjehe domaćeg audiovizuelnog sektora na konkursima fonda MEDIA, ističući trend rasta finansijske podrške.\nAprilskoj radionici crnogorskog MEDIA Deska prisustvovali su predstavnici crnogorskog kinematografskog sektora i studenti umjetničkih fakulteta.\nU narednom periodu, MEDIA Desk će organizovati niz radionica i seminara, sa ciljem informisanja i podsticanja audiovizuelnog sektora na korišćenje mogućnosti koje pruža MEDIA Program Kreativne Evrope.


Marina Tadić za Međunarodnu politiku o uticaju oskudice vode na sukobljavanja u basenu Eufrata i Tigra\nO uticaju oskudice vode na pojavu i dinamiku sukoba u basenu Eufrata i Tigra pisala je naša istraživačica Marina Tadić u analizi objavljenoj u novom broju časopisa Međunarodna politika, koji izdaje Institut za međunarodnu politiku i pivredu.\nČlanak je nastao na osnovu master rada „Oskudica vode kao uzrok sukoba na teritoriji rečnog basena Eufrata i Tigra”, koji je Marina odbranila na Fakultetu političkih nauka Univerziteta u Beogradu u septembru 2014. godine, pod mentorstvom docenta Nemanje Džuverovića i u okviru master studija Međunarodne bezbednosti.\nČlanak „Oskudica vode i međudržavni sukobi u basenu Eufrata i Tigra: Pola veka sukobljavanja” bavi se sukobljavanjem oko vode u ovom basenu između Turske, Sirije i Iraka, koje traje već više od pola veka. Dosadašnji sukobi u ovom basenu zadržali su se na nivou diplomatskih sukobljavanja, ali su odnosi ovih država daleko od stabilnih, a pitanje vodosnadbevanja konstantno predstavlja povod zaoštrene retorike, samostalno ili zajedno sa drugim nerešenim međudržavnim pitanjima. Ovo pitanje postaje posebno aktuelno u svetlu novih sukoba na Bliskom Istoku i pokušaja trupa Islamske države da uspostave kontrolu nad zalihama vode i hrane.\nProblem rastuće oskudice vode i mogućnost razvoja direktnih oružanih sukoba oko zaliha vode jedno je od najaktuelnijih u međunarodnim odnosima, i često se od strane analitičara označava kao jedan od najvećih problema za čovečanstvo u 21. veku.


Počelo prijavljivanje za Beogradski autorski rok festival 2013 - Rock SvirkeRock Svirke\nPočelo prijavljivanje za Beogradski autorski rok festival 2013\nUdruženje rok muzičara Srbije organizuje treći po redu Beogradski autorski rok festival 26. decembra 2013. godine, u Domu omladine Beograda (sala „Amerikana“), gde će se održati veliko finale od deset izabranih bendova.\nKonkurs za festival objavljen je 05.11.2013 godine na zvaničnom sajtu sa objašnjenjem propozicija takmičenja i nagradama i traje do 05.12.2013.\n„Udruženje rok muzičara Srbije po treći put okuplja mlade neafirmisane bendove u nadi da će ovaj festival postati tradicinalan i da će se osvežiti rok scena u Srbiji. Ove godine imamo podržku Sekretarijata za kulturu grada Beograda, Organizacije muzičkih autora Srbije – Sokoj i Organizacije za prava interpretatora – PI, kao i mnogih emininetnih rok muzičara iz Srbije i regiona“, rekao je predsednik Udruženja rok muzičara Srbije Predrag Cvetković.\nRok festival mladih autorskih bendova treba podržati kao afirmativnu, nekomercijalnu manifestaciju i to u okviru Doma Omladine Beograd, kao gradske institucije kulture i time demonstrirati podršku rok kulturi i kreativnom autorskom izrazu mladih generacija.\nKao produkt predhodna dva festivala je probijanje nekoliko mladih rok grupa na muzičku scenu Srbije, a i prepoznavanje i pomoć nadležnih institucija i organizacija.\n„Neophodna je i pomoć medija kako bi se postigla veća transparentnost samog Festivala koji doprinose budjenju urbane Srbije“, istakao je Cvetković, naglasivši da će ove godine kvalitet festivala biti na većem nivou nego predhodnih godina sa dodatnim poboljšanjem audio i vizuelnog doživljaja.\nViše informacija o festivalu, nagradama, propozicijama i prijavljivanju možete pogledati na http://barf.urmus.org.


Chevrolet Lacceti 2008. godište, iz Beograda - Otkupautomobila.rs\nChevrolet Lacceti je lansiran 2008. godine i predstavlja prepakovan Daewoo Lacceti južnokorejske kompanije, sa novim amblemom. Lacceti je kompaktan auto koji je počeo da se proizvodi 2002. godine, a izabran je kao “novi automobil sa razumnom cenom” od strane TopGear-a.\nNašu agenciju za otkup automobila kontaktirao je vlasnik Chevrolet Lacceti-ja, u želji da nam proda vozilo. Pošto uvek volimo da znamo kako su klijenti došli do našeg kontakta, upitali smo ga, a on nam je odgovorio da nas je pronašao jednostavnom pretragom na Google-u.\nNakon kraćeg razgovora, naša ekipa je izašla na teren i uputila se prema datoj adresi.\nChevrolet Lacceti karakteristike:\nSnaga motora: 89/121 (kw/ks)\nNakon što smo se našli sa vlasnikom vozila, dozvolio nam je da uradimo test vožnju polovnjaka. Motor nije ispuštao ulje, enterijer je bio očuvan, a posedovao je servisnu knjigu, tako da smo mogli da imamo uvid u sve popravke i servise godinama unazad.\nBrzo smo se složili sa vlasnikom da je fer cena za otkup ovog polovnjaka 1600 eura. Novac smo mu isplatili na ruke odmah, i vratili se nazad u sedište naše agencije sa novim/starim Chevrolet-om.\nNaša agencija vrši otkup vozila nevezano za njihovo vozno stanje, brend ili model. Kontaktirajte nas, a mi ćemo izvršiti procenu vašeg polovnjaka besplatno i izaći na teren u najkraćem roku.\nNemamo posebne kriterijume, već otkupljujemo sve što prodajete, a novac isplaćujemo na ruke odmah!


Najviše kompanija sa sjedištem van Crne Gore u uslužnom sektoru - Vijesti.me\nNajveće učešće preduzeća, koja su pod kontrolom kompanija sa sjedištem van Crne Gore, u 2014. godini bilo je u uslužnom sektoru, 46 odsto, pokazali su podaci Monstata.\n“U broju posmatranih preduzeća, koja su pod kontrolom drugih sa sjedištem van Crne Gore, sektor trgovine je imao učešće 35 odsto, građevinarstva 11 odsto i industrije osam odsto“, navodi se u saopštenju Monstata.\nStatističari su objasnili da podaci o njihovom poslovanju predstavljaju rezultat istraživanja Statistike domaćih filijala, koje je usaglašeno sa međunarodnim statističkim standardima i metodologijama, odnosno sa EU regulativom.\n„Sektor trgovine na veliko i malo i popravka motornih vozila i motocikala ostvario je 48 odsto učešća prometa posmatranih preduzeća koja su pod kontrolom drugih sa sjedištem van Crne Gore u ukupnom prometu tih firmi“, rekli su iz Monstata.\n„Učešće od 42 odsto vrijednosti proizvodnje posmatranih preduzeća u njihovoj ukupnoj vrijednosti ostvareno je u sektoru industrije, dok je u građevinarstvu iznosilo šest odsto, trgovini 15 odsto i uslugama 37 odsto“, navodi se u saopštenju.\nUčešće troškova zarada u ukupnim njihovim troškovima iznosilo je u industriji 48 odsto, građevinarstvu pet odsto, trgovini 19 i uslugama 28 odsto.


PRVA TRANSFER BOMBA Draksler za 40 miliona pojačao PSŽ\nNemački fudbalski reprezentativac Julijan Draksler napustio je Volfzburg i postao prvo pojačanje Pari Sen Žermena u zimskom prelaznom roku u transferu vrednom 40 miliona evra.\nUgledni nemački list “Bild” objavio je sliku Drakslera kako pozira sa dresom Parižana sa brojem 23 u društvu sportskog direktora Patrika Klajverta.\nVolfzburg će moći da zaradi i osam miliona evra u zavisnosti od bonusa i igara odličnog krilnog napadača.\nDraksler je samo godinu i po dana igrao za “vukove”, nakon što je prethodno došao iz matičnog Šalkea.\nZa reprezentaciju Nemačke odigrao je 27 utakmica i dao četiri gola, a bio je i deo tima koji je osvojio titulu prvaka sveta na Mundijalu u Brazilu.


Osnovana ''Globalna alijansa protiv seksualnog zlostavljanja dece preko interneta''\nOstale vesti, 06.12.2012, 08:26 AM\nPredstavnici više od 50 zemalja, uključujući SAD, Južnu Koreju, Vijetnam, Tursku i evropske zemlje među kojima je i Srbija, prisustvovali su ministarskoj konferenciji koja se juče održala u Briselu povodom pokretanja inicijative pod nazivom „Globalna alijansa protiv seksualnog zlostavljanja dece preko interneta“.\nAlijansa je osnovana sa ciljem koordinacije zemalja članica alijanse u otkrivanju slučajeva sekusalnog zlostavljanja dece na internetu i privođenja pravdi odgovornih za ova krivična dela. Pored toga, alijansa ima za cilj da smanji broj slučajeva zlostavljanja dece na internetu i edukuje potencijalne žrtve o rizicima koje nosi korišćenje interneta.\nU ime Srbije, konferenciji je prisustvovao predsednik Vlade Republike Srbije i ministar unutrašnjih poslova Ivica Dačić, koji je izrazio zadovoljstvo Evropskoj komisiji što je pokrenula ovu inicijativu i organizovala konferenciju u cilju što uspešnije borbe protiv seksualnog zlostavljanja dece na internetu.\nOn je ocenio da je priroda kriminalnih aktivnosti, koje su karakteristične za ovaj vid kriminala, bila i biće izrazito prekogranična i transnacionalna. „Savremene tehnologije civilizacijski unapređuju naša društva ali ih čine i ranjivijim i izloženijim zloupotrebama, jer savremeni načini razmene multimedijalnih sadržaja na internetu čine materijal, nastao iskorišćavanjem dece u pornografske svrhe, dostupan najširoj javnosti u nekoliko sekundi, a često se može naći i besplatno na internetu“, naglasio je Dačić u svom obraćanju. Premijer je istakao da iza ovakvih sadržaja često stoje kriminalne grupe koje pokušavaju da dođu do zarade, koristeći „potražnju“ za ovakvim materijalom, što dovodi do širenja kruga maloletnih lica koja postaju žrtve.\nMinistartsvo unutrašnjih poslova Republike Srbije je tokom 2010. godine pokrenulo akciju pod nazivom „Armagedon“, u okviru koje su do sada podnete krivične prijave protiv velikog broja lica. Na osnovu dostavljenih informacija od strane MUP-a Republike Srbije, u Velikoj Britaniji, SAD i drugim državama lišeno je slobode više desetina lica koja su vršila navedena krivična dela.


Podsetimo, čitaoci "Blica" zabeležili su juče pojavu koja je na njih ostavila utisak - rojeve insekata karaj puta, čija ih je formacija podsetila na tornado.\nUZNEMIRUJUĆE UPOZORENJE NAUČNIKA "Insekti ubrzano nestaju, a ako se to nastavi, ZABORAVITE NA ŽIVOT kakav poznajemo"\nNa to pitanje odgovorili su stručnjaci Zavoda za biocide.\n- Moguće je da su u pitanju mušice koje se razmnožavaju u travi i čije se larve hrane travom. A rojenje je normalna aktivnost tokom parenja - kažu nam.\nKako dodaju, vrtlog ili pijavica se mogla formirati usled strujanja vazduha koji je podigao roj mušica.\n- U svakom slučaju to nisu organizmi koji su na bilo koji način opasni po ljude - rekli su iz Zavoda za biocide.\nPažnja, vozači upozoravaju da VETAR NOSI KOLA PO AUTOPUTU Beograd-Novi Sad


Potpisani ugovori o sufinansiranju medija u Leskovcu - juGmedia\nLESKOVAC – Predstavnici devet lokalnih medija potpisali su danas ugovore s gradonačelnikom Leskovca Goranom Cvetanovićem o sufinansiranju javnih glasila, čiji su projekti dobili zeleno svetlo na gradskom konkursu.\nCvetanović je istakao da je tročlana komisija ocenjivala projekte i odlučila da novac dodeli lokalnim medijima, te da lično smatra da je to ispravna odluka.\n„Lokalna samouprava će uvek podržavati medije s teritorije grada Leskovca, ali novac iz budžeta će u budućnosti morati da bude samo deo sredstava koja će pomagati u blagovremenom i tačnom informisanju“, pručio je.\nNagalsio je da su o projektima odlučivali profesionalci, novinari Isak Slezović iz Novog Pazara, Milorad Doderović iz Niša i Srđan Conić iz Leskovca, koji je bio predsednik komisije.\n„Odradili su svoj posao časno i pošteno, što ne znači da grešaka nije bilo. Tu smo da ih zajedno ispravimo“, kazao je gradonačelnik.\nZa izbore Više!\nNa pitanje novinara Jugmedie da li će u narednoj godini biti izdvojena veća sredstva za sufinasiranje medija, po ugledu na druge opštine, gradonačelnik je kratko kazao da je „sledeća godina – izborna godina“.\nIstaknuto je da će sve medisjke kuće morati da polažu račune o dobijenim sredstvima, ali i o sadržaju s kojim se apliciralo.\n„Svi su u obavezi da po završetku projekata dostave finansijske i narativne izveštaje koje će kontrolisati posebna komisija“, naglasila je Suzana Stanković Ilić, načelnica Uprave za društvene delatnosti.\nInače, na konkurs je stiglo 13 projekata kojima je tražena ukupna suma od 20 miliona dinara. Odboreno je 10 projekata od skoro10 miliona dinara, suma koja je ranije predviđena u budžetu grada.\nTeleviziji Leskovac odobreno je 2,3 miliona dinara, TV K-1 2.149.000, TV Studio MT 1,4 miliona, TV 4S 900.000, TV Klisuri 500 hiljada dinara, zatim, Novoj Našoj reči 794.000, portalu Jugpres 760.000, portalu Jugmedia 720.000 dinara za projekat „Korupcijski skener“.\nRadio 016 dobio je 400.000 dinara i portal Južne vesti 50.000 dinara, jedini medij van područja grada Leskovca čiji predstavnici danas, inače, nisu potpisali ugovor.\nVladajuća koalicija obeležila krsnu slavu\nVRANJE - Na području Policijske uprave u Vranju, od 9. do 13. aprila ove godine, registrovane su četiri saobraćajne nezgode u kojima su dva lica su…


Biserko:Da li je vredno žrtvovati Srbe sa Kosova zbog dogovora o podeli teritorije? - Izazov\nNovi magazin 8. novembra 2018. 22:30\n„Ne ulazeći u to iz kojih razloga se Srpska pravoslavna crkva protivi podeli i razmeni teritorija između dve države, moj utisak iz razgovora s tim ljudima koji žive u centralnom delu Kosova, jeste da im ona (SPC) puno pomaže i da je svesna opasnosti koje im prete od podele Kosova“.\nBiserko je kazala da je prilikom nedavne posete Kosovu čula da predsednici Aleksandar Vučić i Hašim Tači idejom o razmeni teritorija „priželjkuju Nobelovu nagradu za mir“, dok građani strahuju da će njihova sudbina biti žrtvovana.\n„Da li je zaista vredno žrtvovati Srbe s Kosova da bi se postigao nekakav dogovor po tom nacionalističkom ključu podele i razmene teritorija. Međunarodna zajednica mora biti svesna da svaka podrška ovakvom rešenju stvara i direktno uzrokuje ljudsku nesreću, nesreću običnih ljudi“, poručila je Biserko.


Blistavo i nadahnuto | Sonja Choir\nMešoviti hor Akademskog kulturno-umetničkog društva Univerziteta u Novom Sadu "Sonja Marinković", muzicirao je pre dve večeri u Negotinu gde je, upravo blistavo, ispunio obavezu da na 52. Mokranjčevim danima, kao prošlogodišnji pobednik natpevavanja horova, priredi nagradni koncert. Izuzetno spremni i posebno angažovani pevači različitih profesija, kao i studenata novosadskih fakulteta, koje povezuje ljubav prema muzici, druženju, takmičenju i putovanjima, izveli su perfekcionistički ali i vrlo nadahnuto, vidno uzbuđeni, ali i maksimalno koncentrisani, jedinstven izbor kompozicija Stevana Mokranjca, od kojih se, osim Sedme i Petnaeste rukoveti, većina vrlo retko sreće na današnjem repertoaru. Stoga s posebnim respektom ukazujemo na naučno-istraživački rad mlade dirigentkinje Dunje Deurić, koja je očigledno uložila mnogo truda u koncipiranju programa i njegovoj specifičnoj dramaturgiji.\nOna je svoje usredsređene, intonativno besprekorne, zvučno odlično izbalansirane i uvežbane pevače usmeravala veoma lepim, jasnim i preciznim gestom (milina ih je bilo gledati), zajedno s njima očaravajući slušaoce već "od izvora", od prve do poslednje pesme Sedme rukoveti. Pleneći i nadalje šarmom i interpretativnom virtuoznošću, povezani u parovima, ruku pod ruku, u karakterističnim ritmovima i preovlađujućim brzim tempima, vedro i temperamentno, a opet i vrlo delikatno, predstavili su potom četiri Mađarske narodne pesme (sa solistkinjama Agneš Melegi i Biljanom Novković). Sasvim raritetno, zazvučale su zatim Dve turske pesme (solisti Manja Milivojević i Oliver Šipoš) osvetljene s nežnošću i suptilnom dinamikom, kao i pesma Na ranilu (iz Četiri obredne kajde), s prethodno veoma dobro "izrecitovanim" najavnim stihovima (solistkinja Ana Pejak).\nNeobičnosti ovog nastupa na Maloj sceni bioskopa "Krajina" doprineli su i specifična koreografija i izuzetno odabrane nošnje različitih nacionalnosti (izbor Nikole Koprivice), i u celini sjajan opšti utisak o scenski dobro postavljenom, originalnom performansu, posebno ostvarenom kod izvođenja Dva ženska hora. Kao krunu večeri čuli smo Petnaestu rukovet (kao i u Sedmoj s još jednim solističkim oglašavanjem tenora Olivera Šipoša), da bi na kraju, istupivši pred hor, jedan od muških pevača izgovorio i ozbiljnu poruku: "Ako ljubav imamo, onda onu svakodnevnu prozu života nećemo ni osetiti", koju smo doživeli kao credo kojim se rukovode veoma motivisani i spremni članovi Mešovitog hora AKUD "Sonja Marinković".


DO MAĐARSKOG PASOŠA I ZBOG KREDITA\nI dalje vlada veliko interesovanje za mađarske i hrvatske pasoše. Većina ljudi državljanstva nama susednih zemalja uzima zbog porodičnih razloga ili zbog lakšeg pronalaženja posla u inostranstvu, ali je mađarsko državljanstvo od nedavno interesantno i zbog toga što otvara mogućnost apliciranja za povoljne kredite koje za pospešivanje privrede u Vojvodini daje Vlada Mađarske.\nPočetkom meseca program Vlade Mađarske putem kojeg će u naredne tri godine preduzetnicima, poljoprivrednicima i mladim parovima u Vojvodini u cilju ekonomskog razvoja biti dodeljeno 50 milijardi forinti, odnosno oko 160 miliona evra počeo je sa konkretnom realizacijom. Jedan od osnovnih uslova međutim, koji zainteresovani moraju da ispune jeste da imaju dvojno državljanstvo.\nU generalnom konzulatu Mađarske u Subotici ne veruju da će se zbog toga broj zahteva drastično povećati, jer kako ističu većina ljudi je u proteklih šest godina, od kada je Mađarska uvela pojednostavljenu proceduru za dobijanje državljanstva te zemlje, tu mogućnost već iskoristila. U Konzulatu još jednom ističu da svi oni koji predaju zahteve za dvojno državljantvo moraju znati mađarski jezik.\n“Skoro svaki dan imamo osoba koje se javljaju sa zahtevima, ali njihovo znanje mađarskog jezika nije zadovoljavajuće. Mi pokušavamo da ih ohrabrimo da nastave da vežbaju jezik i da se kasnije opet vrate”, kaže Janoš Babić, generalni konzul Mađarske u Subotici.\nInteresovanje ne jenjava ni za hrvatski pasoš, pogotovo od vremena od kada su naše komšije ušle u Evropsku uniju. Uslovi se, kako ističu u subotičkom konzulatu nisu menjali, odnosno svako ko traži hrvatsko državljanstvo mora da prikaže neki zvanični dokument u kome se nekada izjasnio kao Hrvat.\n“Sa hrvatskim pasošem su veće mogućnosti, kako za dobijanje radnih dozvola i konkretnog rada u pojedinim državama Evropske Unije, tako i za obrazovanje u Hrvatskoj, odnosno dobijanja stipendija. Hrvatski pasoš je i dalje na ceni”, ističe Neven Marčić, konzul savetnik u Generalnom konzulatu Hrvatske u Subotici.\nDok se u Hrvatskom konzulatu u Subotici godišnje preda oko 200 zahteva za dobijanje državljanstva, u Mađarskom konzulatu je ta brojka znatno veća i iznosi preko 10 hiljada. U proteklih pet godina je u Srbiji predato preko 160 hiljada zahteva za mađarsko državljanstvo, ali kako ističu u Konzulatu manje od pola onih koji državljanstvo dobiju kasnije predaju zahtev za mađarski pasoš.


Prihvatilište za decu | Član Privremenog veća Andreja Mladenović: Obaveza je grada Beograda da u toku 2014. nađe bolje i adekvatnije rešenje za smeštaj ove dece\nČlan Privremenog veća Andreja Mladenović: Obaveza je grada Beograda da u toku 2014. nađe bolje i adekvatnije rešenje za smeštaj ove dece\nČlan Privremenog veća Andreja Mladenović podelio je danas novogodišnje paketiće korisnicima Prihvatiliše za decu u Bulevaru oslobođenja na Voždovcu.\nMladenović je, u društvu zamenice sekretara za socijalnu zaštitu Mirosinke Prodanović, obišao Prihvatilište i upoznao se sa uslovima života i rada u toj ustanovi.\n- Badnji dan je pravi trenutak da se podsetimo da je pomoć najugroženijima preko potrebna i da mora da dolazi u kontinuitetu. Prihvatilište za decu od sedam do 18 godina jedina je ustanova u Beogradu ovog tipa, koja iz godine u godinu ima sve više korisnika, zbog čega joj je pomoć više nego potrebna - naveo je Mladenović za Beoinfo.\nOn je ukazao na to da u prihvatilištu ima samo 16 ležaja i da je neophodno sistemsko rešenje kako bi se taj problem rešio.\nGRAD OBAVEZAN DA NAĐE BOLJI PROSTOR ZA SMEŠTAJ DECE\n- Obaveza je grada Beograda da u toku 2014. nađe bolje i adekvatnije rešenje za smeštaj ove dece. Takođe, pomoć grada mora da bude kontinuirana i u drugim segmentima, da bi se deca osećala zbrinuto i sigurno, a sve u cilju njihove bolje socijalizacije kada napuste ovu ustanovu - ukazao je Mladenović i uputio apel humanim ljudima i preduzećima da se uključe u prikupljanje pomoći za prihvatilište.\nMirosinka Prodanović je podsetila da Prihvatilište zbrinjava razičite kategorije dece različitog statusa asocijalnog ponašanja. Podvrgnuta su, kako je istakla, timskom pedagoškom radu, uključivanju u školu, zbrinuta u pogledu zdravstvene zaštite, kao i korišćenja drugih servisnih usluga.\nKorisnici prihvatilišta su dobili paketiće sa odećom, sportskim rekvizitima, higijenske pakete i slatkiše, dok će u toku dana pristići sveže voće koje daruje JP „Beogradske pijace”.


Tokom sedam nedelja trajanja vanrednog stanja obim tržišta nepokretnosti u Srbiji smanjio se za 70 odsto u odnosu na period pre pandemije koronavirusa, objavio je Republički geodetski zavod (RGZ).\nIz RGZ su istakli i da tokom vanrednog stanja nije došlo do smanjenja cena nepokretnosti, ali je smanjena bila kupovina za gotovinu.\nDo kraja aprila tržište nepokretnosti svakodnevno je blago opadalo, a potom je krenuo blagi rast u broju ostvarenih kupoprodajnih ugovora i oporavak tržišta.\nPodsetimo da šalter sale, kakve su građanima tradicionalno poznate, treba da nestanu iz katastra 1. januara 2021.\nSituacija sa koronavirusom prisilila je RGZ da osam do devet meseci pre tog roka pređe u potpunosti na digitalnu komunikaciju, što je ocenjeno i kao test za digitalni način poslovanja koji počinje od sledeće godine.\nU ponedeljak su ponovo otvoreni svi šalteri u pisarnicama katastara u Srbiji, a zbog primene mera distanciranja obavezno je zakazati svoj termin preko aplikacije eZakazivanje na sajtu RGZ-a, a zakazivanje se može obaviti i telefonom pozivom Info centru RGZ-a.


Mogla bi i da potraje | RUBRIKE | DW | 12.05.2007\nMogla bi i da potraje\nReagovanja na vest o obrazovanju nove srpske vlade uglavnom su pozitivna\nKandidat: V. Kostunica\nEkonomista Jurij Bajec ocenio je da će najvažnija pozicija u novoj vladi Srbije biti mesto ministra za evropske integracije koji bi trebalo da objedini ključne sektore za pridruživanje Evropskoj uniji.\n"Od brzine približavanja EU direktno će zavisti brzina privalačenja stranih investicija koje su neophodne za razvoj privrede i otvaranje novih radnih mesta", rekao je Bajec.\nBajec je izrazio nadu da će nova vlada više delovati timski od prethodne i da će se njeni članovi, bez obzira na medjusobne razlike, okupiti oko rešavanja ekonomskih problema.\n"Ukoliko vlada ne obrati pažnju na ekonomske proleme brzo će ostati bez podrške privrede i gradjana", smatra Bajec.\nSrbiji je, naglasio je Bajec, potrebna stabilna i dugotrajna vlada pošto su problemi sa kojima je suočena ozbiljni i ne mogu se rešiti u kratkom roku.\nProfesor Fakulteta političkih nauka Čedomir Čupić izjavio je da je politička elita Srbije pokazala veliku neodogovornost prema gradjanima, jer su bila potrebna tri meseca da se postigne postizborni dogovor.\nČupić je u intervjuu novosadskom "Dnevniku" rekao da je taj dogovor postignut u cajtnotu i "u trenutku kad je Srbija ušla u duboku krizu koja je zapretila da zemlju sunovrati u period devedesetih godina".\nPrema njegovim rečima, pregovore o novoj vladi obeležiće izbor Tomislava Nikolića za predsednika skupštine i rasprava koja je pratila tu sednicu, "kao najtragičniji skandal koji se mogao desiti u postpetooktobarskoj Srbiji".\n"To je bilo strašno poigravanje državom, gradjanima, perspektivom Srbije uopšte. I zato DSS, koji je podržala izbor radikala Nikolića za predsednika skupštine, treba da snosi veliku odgovornost, nezavisno od dogovora o vladi", rekao je Čupić.\nPolitički analitačar Slobodan Antonić ocenio je da, ako nova vlada Srbije, preživi "kosovski udar", ima šanse da traje ceo mandat.\nAntonić je rekao da će glavni problem nove vlade biti\nkonačan status Kosova i odnos prema zemljama koje zagovaraju njegovu nezavisnost.\n"Vlast je čvrst temelj, koji može da poveže i najrazličitije\nstranke", rekao je Antonić i dodao da "ukoliko su svi igrači\nzadovoljni svojim delom kolača", vlada može da potraje i pune\nAntonić je podsetio da su pred Srbijom i novi predsednički izbori, ocenivši da bi koalicioni partneri u vladi trebalo da imaju i zajedničkog kandidata za predsednika Srbije.\nProfesor Fakulteta političkih nauka Zoran Stojiljković ocenio je da nova vlada Srbije može dugo da potraje ako odgovori ekonomskim izazovima i pritiscima prilikom\nutvrdjivanja konačnog statusa Ksova.\nStojiljković je rekao da će veliki problem za buduću\nvladu biti to što u ovoj godini izostaju značajniji prihodi i\ninvesticije i da to može dovesti do socijalnih tenzija.\nOn je dodao da će će nova vlada, pored socijalno-ekonomskih, biti suočena i sa političkim pritiscima.\nPrema njegovim rečima, izazov za novu srpsku vladu biće "tvrd pritisak" prilikom rešavanja statusa Kosova, ali i odgovor na to konačno rešenje.\n"Ako se prebrodi prvih nekoliko meseci, nova vlada može biti dugog veka", zaključio je Stojiljković.\nEkonomista Miroslav Prokopijević smatra da je dogovor o formiranju nove demokratske vlade Srbije najmanje loš ishod u situaciji kada su opcije bile novi izbori ili vlada Demokratske stranke Srbije i Srpske radikalne stranke.\n"Teško je prognozirati šta će biti osnovni ciljevi vlade na\nekonomskom planu pošto do sada nije iznet nikakav ekonomski program, ali će najveći problem sigurno biti nastavak pregovora sa Evropskom unijom i potpisivanje ugovora o stabilizaciji i pridruživanju", kazao je Prokopijević.\nProkopijević je istakao da će značajni problemi biti i usvajanje i primena zakona o restituciji, zbog velikih troškova, privatizacija velikih javnih i komunalnih preduzeća, kao i veliki broj firmi u stečaju što će dovesti do povećanja broja nezaposlenih.\n"Vladi je preostao mali broj atraktivnih firmi za privatizaciju, tako da prihodi od njihove prodaje neće biti dovoljni da se reše drugi problemi u privredi".\nNerealno je prognozirati, istakao je Prokopijević, koliko bi mogla da traje nova vlada pošto se do sada pokazalo da je vlast najjači "lepak" za vlade u Srbiji.\n"Dosadašnje vlada, kojoj su mnogi predvidjali brzi kraj, sastavila je skoro tri godine", istakao je Prokopijević i dodao da bi nova vlada mogla da traje nekoliko godina.\nTrajni link http://p.dw.com/p/B8Ld


Posle telefona, Domu zdravlja Novi Bečej isključili i internet!\nPredsednik Opštinskog odbora Lige socijaldemokrata Vojvodine u Novom Bečeju Saša Šućurović saopštio je danas da su Domu zdravlja Novi Bečej, posle telefona, isključili i internet! Ovo je učinjeno zbog ogromnih dugova koje ima ta zdravstvena ustanova, a koji se vuku već duže vreme.\n– Ovo se dešava posle skandalozne situacije, kada su isključeni telefoni Hitne pomoći i svi ostali telefoni Doma zdravlja u Novom Bečeju. Rukovodstvo ove institucije i lokalne samouprave tada nije obezbedilo alternativno rešenje više od 18 sati. Elektronski zdravstveni kartoni pacijenata sada su postali nedostupni medicinskom osoblju. To potencijalno može predstavljati pretnju po zdravstvenu bezbednost građana – tvrdi Šućurović.\nDodatni veliki problem je, navodi on, to što je sistem zakazivanja pregleda u drugim zdravstvenim ustanovama onemogućeno bez elektronskog pristupa njihovoj mreži.\n– Ovo je samo jedan od problema koje opštinska vlast i rukovodstvo Doma zdravlja nisu sposobni efikasno da reše. U toku protekle nedelje pojavio se i problem sa centralnim grejanjem. Dešavalo se da su ordinacije i čekaonice bile nedovoljno zagrejane – istakao je Šućurović.\nTagoviDom zdravlja Novi Bečej Liga socijaldemokrata Vojvodine politika Saša Šućurović\nZrenjaninska gimnazija prirediće za osmake prezentaciju „Otvorena vrata“\nRestoran „Debela mačka“ nudi pravu domaću kuhinju i odlična piva!


CIK – Crvena akcija / Crvena inicijativa\nIzašao je novi, osamnaesti po redu broj „Cika zore“, glasila Crvene inicijative Kragujevac. CIKZORE18(.pdf)\nČlanicama, članovima, simpatizerkama i simpatizerima Crvene inicijative; Drugarice i drugovi, ovaj tekst treba posmatrati kao samokritični osvrt na rezultate rada na stvaranju lokalne levičarske i komunističke platforme LEK/Crveni barjak. On je rezultat činjenice da je jedan deo naših drugarica i drugova uzeo učešće u pokušaju da se u Kragujevcu stvori platforma koja će biti u... Continue Reading →\nPosle fizičkog napada na Borka Stefanovića u Kruševcu otpočeli su takozvani građanski protesti koji su posle okupljanja pod nazivom Stop krvavim košuljama dobili novi naziv 1od5 miliona. Kada su protesti počeli, koalicija stranaka pod nazivom Savez za Srbiju, čiji je član i Borko Stefanović pored Dveri i nekoliko derivata bivšeg DOS-a okupljenih oko Demokratske stranke... Continue Reading →\nPokušaj državnog udara u Venecueli jeste jedna od manifestacija klasne borbe na globalnom nivou. Od uspostavljanja vlasti koja se poziva na slavnu bolivarsku i latinoameričku oslobodilačku istoriju, predstavnici venecuelanske ekonomske elite, kompradorska buržoazija, po nalogu i u koordinaciji sa SAD imperijalizmom pokušavaju da povrate izgubljene pozicije kako u Venecueli, tako i u drugim zemljama Južne... Continue Reading →\nSedamnaesti broj glasila „Cik zore“\nIzašao je novi, sedamnaesti po redu broj „Cika zore“, glasila Crvene inicijative Kragujevac. CIKZORE17(.pdf)\nNacionalna pitanja su, ne samo na Balkanu, igrala značajnu ulogu u revolucionarnim i društvenim procesima uopšte. Pravilno postavljanje prema određenom nacionalnom pitanju suštinsko je za razvoj revolucionarnog pokreta. Cilj izlaska u javnost sa stavom po ovom pitanju nije pokušaj da se „savetuju“ buržoaske elite koje vladaju u Beogradu, Prištini, Briselu, Moskvi ili Vašingtonu, već postavljanje... Continue Reading →\nKragujevačka grupa Crvene inicijative kao i uvek, podržala je protest i štrajk upozorenja koje je sindikalna organizacija Zastava oružje otpočela da bi se suprodstavila nameri i najavi da će delovi ove fabrike biti privatizovani. Dana 25. aprila, kolona radnika i članova sindikata prošla je ulicama Kragujevca sa radničkim zastavama. Na trgu kod krsta, izneseni su... Continue Reading →\nhttps://t.co/aNwBRUlXdr 1 week ago\nmural u atenskoj Exarchiji, posvećen Helin, Mustafi i İbrahimu: twitter.com/freegrupyorum/… 1 week ago\n📌 Izašao je novi, dvadeseti broj „Cika zore“, glasila Crvene inicijative Kragujevac: crvenainicijativa.files.wordpress.com/2020/07/cik20k… https://t.co/ZUtjtahscu 1 week ago\nZA JAKO I SVIMA DOSTUPNO DRUŠTVENO ZDRAVSTVO! 🚩✊ Pobuna medicinskog osoblja u Srbiji koja je pokrenuta pod parolom… twitter.com/i/web/status/1… 1 week ago\nPROTESTI U SRBIJI: OPRAVDANI BES NEMA KO DA ARTIKULIŠE Posle tri decenije antikomunističke histerije, dve najznača… twitter.com/i/web/status/1… 3 weeks ago


Vučić duže od 5 sati sa građanima u Lapljem Selu: Spreman sam celu noć da odgovaram na vaša pitanja | KoSSev\n23:45 - Predsednik Srbije duže od pet sati razgovarao sa građanima\nNešto duže od pet sati Predsednik Srbije u Lapljem Selu razgovarao je sa meštanima centralnog Kosova, kao i Metohije. Ovi stanovnici su mu, pojedinačno predstavljali svoje slučaje i probleme, mahom u vezi sa primanjima i zaposlenjem i tražili pomoć od njega. Prenos je išao uživo na više srpskih televizija na Kosovu i u Srbiji. Predsednik je rekao takođe da je više stotina ljudi čekalo i ispred Doma kulture u Lapljem Selu gde se razgovor sa građanima i odvijao. Nakon ovog maratonskog sastanka, Aleksandar Vučić obratio se javnosti sa centralnog Kosova, kao i ranije danas iz Kosovske Mitrovice i Banjske. Detaljnije o poseti Aleksandra Vučića Severu Kosova i Lapljem Selu, kao i tome šta je poručio, čitajte u posebnoj vesti.\n20:00 - Vučić gotovo dva sata sa građanima u Lapljem Selu: Spreman sam celu noć da odgovaram na vaša pitanja\n"A ja sam spreman večeras celu noć i celo veče da odgovaram na vaša pitanja i da vidimo šta možemo konkretno da uradimo i pomognemo za svako mesto" - prethodno je poručio Predsednik Srbije okupljenim građanima ispred Doma kulture gde i razgovara sa njima od 18 i 30.


Albanski istoričari: Dečani su manastir pravoslavnih Albanaca, SPC da se izvini - Srbija NASA Zemlja\nby srbijanasazemlja 13/08/2019, 22:42 225 Pregleda\nUdruženje kosovskih istoričara “Ali Hadri” u Dečanima zatražilo je od SPC da se izvini zbog, kako tvrde, “genocida” koji su Srbi navodno počinili nad Albancima.\nZa navodne zločine tokom proteklih sukoba na KiM, tražili su izvinjenje povodom izjave igumana manastira Veliki Dečani Save Janjića da taj hram i sporno manastirsko zemljište pripadaju Srpskoj crkvi.\nS tim u vezi iguman manastira Visoki Dečani Sava Janjić dao je izjavu Glasu Amerike, što je izazvalo reakciju dečanskog ogranka pomenutog udruženja istoričara, koji tvrde da je reč o manastiru pravoslavnih Albanaca i da iguman Sava Janjić služi u albanskom pravoslavnom manastiru, koji su, kako kažu, “uzurpirali srpski okupatori još u srednjem veku”.\nManastir Dečani je, prema tvrdnjama pomenutih istoričara, tokom, kako kažu, “oslobodilačkog rata na Kosovu igrao negativnu ulogu i izvodio antialbanske akcije”, prenela je prištinska Koha.\nOni kažu i da im je još u svežem sećanju period kada su visoki dostojanstvenici manastira Dečani u tom zdanju “osveštavali stotine srpskih paravojnih snaga koji su nakon toga počinili najteža krivična dela nad Albancima iz Dečana, okoline i šire”.\n“Neistina je da manastir Dečani pripada srpskoj crkvi, već je to hram pravoslavnih Albanaca, koji je obnovljen na temeljima ilirskog hrama – Dardan, a manastir je sagradio Fra Vita Kuči na zemlji Haka Kučija iz Dečana”, navodi se u reagovanju istoričara iz dečanskog ogranka udruženja “Ali Hadri”.\nNa Janjićevu izjavu da sveštenstvo manastira Visoki Dečani ima kosovske dokumente i da poštuju kosovske zakone, istoričari kažu da je to “potpuna drskost” i da iguman Sava, kako kažu, ne poznaje i ne poštuje zakone tzv. Kosova, a to zaključuju po tome što SPC kosovsku teritoriju ne naziva “Republikom Kosovo”, već Kosovo i Metohija.\nOni su pozvali igumana Savu da “povuče” svoje izjave i izvini se za navodni geocid koji je, kako tvrde, “srpski narod počinio nad Albancima iz Dečana”.\nTraže od Janjića i da povuče izjave koje, kako kažu, destabilizuje bezbednosnu situaciju u Dečanu tvrdnjom da preduzeća „Apiko “i „Iliria“ pripadaju manastiru.\n“Podsećamo Savu i njegove nadređene da nema Albanaca koji će preneti imovinu i preduzeća ‘Apiko’ i ‘Ilirija’ u vlasništvo manastira Dečani, jer je za nas odluka Ustavnog suda Republike Kosovo iz 2016. godine, neprihvatljiva i neprimenjiva, s obzirom na to da je doneta na osnovu dokumenata iz perioda Miloševićevog režima”, navodi se u reagovanju dečanskog ogranka udruženja istoričara “Ali Hadri”.


Izvor: RTS, 01.Okt.2018, 12:18\nTa dva postignuća obeležena su konferencijom "Ka administraciji bez suvišnih papira" u Narodnom muzeju, a otvarajući skup premijerka Ana Brnabić je poručila da je danas veliki dan >> Pročitaj celu vest na sajtu RTS << za preduzetništvo u Srbiji.\nVečernje novosti: OLAKŠANjE ZA PREDUZETNIKE: Pečat za privredu otišao u istoriju\nDanas: Brnabić: Konačno šaljemo pečat u istoriju\nIzvor: MC Bor, 01.Okt.2018\nBor, Beograd, 1. oktobar 2018. NALED. Pečat izbrisan iz više od 100 propisa i poslat u istoriju . Uz podršku britanskog Fonda za dobru upravu zaokružen je zakonski okvir za razvoj elektronskog poslovanja u Srbiji . Prvi dan oktobra doneo je veliku prekretnicu za poslovni ambijent Srbije jer se...


Jeftini letovi iz Afganistana do Gvineje - Avio karte Afganistan Gvineja - eSky.rs\nAvio karte do Gvineje\nAvio karte iz Afganistana do Gvineje\nPretražite letove iz Afganistana do Gvineje\nProverite najbolje prilike za letove iz Afganistana do Gvineje\n✔ Postoje li posebne ponude za letove iz Afganistana do Gvineje na eSky.rs?\n✔ Mogu li se pobrinuti za osiguranje prilikom rezervacije leta iz Afganistana do Gvineje?\n✔ Ako rezervišem let iz Afganistana do Gvineje, mogu li da rezervišem ujedno i smeštaj?\n✔ Koje avio-kompanije nude letove iz Afganistana do Gvineje?\nBudite sigurni, da na eSky.rs ponuda letova iz Afganistana do Gvineje uključuje ne samo niskotarifne avio-kompanije, već i one koje su specijalizovane za visoki standard.


UNS - Blic Online\nUdruženje novinara Srbije (UNS) i Nezavisno udruženje novinara Srbije (NUNS) osudile su danas, kako su naveli, "seksistički" ispad pevača narodne muzike Aleksandra Vuksanovića, poznatijeg kao Aca Lukas, prema novinarki televizije N1 Žaklini Tatalović.\nVisoki predstavnik za Bosnu i Hercegovinu Valentin Incko je podnoseći 56. izveštaj generalnom sekretaru Ujedinjenih nacija o stanju provođenja mira izjavio kako su koren zastoja u BiH tri najveće nacionalne stranke, SNSD, HDZ i SDA.\nKonkurs "Press Photo Srbija" za najbolje fotografije u medijima do 1. oktobra\nKonkurs za izbor najbolje fotografije u domaćim medijima "Press Photo Srbija" raspisan je po 21. put i otvoren je do 1. oktobra.\nGreta Tunberg, šesnaestogodišnja švedska aktivistkinja koja pokušava da vrati svet sa ruba klimatske krize, u sredu uveče je stigla u Njujork posle 330 sati plovidbe u jahti na solarni pogon.\nKiparski lideri narednog meseca sa Guterešom\nLideri etnički podeljenog Kipra spremni su da se sledećeg meseca sastanu s generalnim sekretarom UN Antoniom Guterešom kako bi se utvrdili sledeći koraci ka nastavaku formalnih pregovora o ponovnom ujedinjenju tog ostrva, izjavio je danas portparol UN nacija Alem Sidik.\nPovodom izjave lidera Saveza za Srbiju Janka Veselinovića da će "prva odluka nove vlade" posle rušenja Aleksandra Vučića biti oduzimanje frekvencije televiziji Pink, Udruženje novinara Srbije (UNS) poziva opozicione lidere da ne daju zapaljive izjave protiv novinara i medija i da ne obećavaju građanima da će, kad oni jednog dana dođu na vlast, oduzimati frekvencije i gasiti televizije.\nDugogodišnji direktor Radio difuznog preduzeća B92 i urednik informativnog programa televizije O2 Veran Matić sporazumno je raskinuo radni odnos sa ovom kućom, saznaje Udruženje novinara Srbije (UNS).\nUNS: Srbi na Kosovu i Metohiji treći dan bez srpskih novina\nUdruženje novinara Srbije (UNS) saopštio je danas da je najava lidera Pokreta slobodnih građana, Saše Jankovića, da će kada dođe na vlast najpre smeniti Savet REM-a, a zatim direktore i članove Upravnog odbora RTS-a i RTV-a, loša poruka i građanima i novinarima.\nPredsednica Vlade Ana Brnabić rekla je danas da nije stigla da pročita pismo koje joj je poslalo Udruženje novinara Srbije (UNS) u vezi sa učešćem u izradi nove medijske strategije, budući da je rad na staroj stopiran, ali je istakla da je uvek za dijalog.\nSavet Regulatornog tela za elektronske medije (REM) izabrao je na sednici Zorana Panovića i Nebojšu Krstića za članove Upravnog odbora Radio-televizije Srbije (RTS), prenelo je danas Udruženje novinara Srbije (UNS).\nUNS osudio napad na novinarsku ekipu RTS-a\nUdruženje novinara Srbije (UNS) danas je oštro osudilo napad na novinarsku ekipu Radio-televizije Srbije tokom protesta Dveri i stranke Zdrava Srbija ispred zgrade RTS-a, kada su učesnici protesta jajima pogodili novinara i snimatelja javnog servisa.\nUNS: Zovu novinare na događaj, a ne daju im da pitaju\nUdruženje novinara Srbije (UNS) poručilo je danas Vladi Srbije da ne zove novinare na događaje na kojima im neće dati priliku da postave pitanja.\nUdruženje novinara Srbije (UNS) i Nezavisno udruženje novinara Srbije (NUNS) protestovali su danas zbog toga što njihov kandidat za člana Odbora Agencije za borbu protiv korupcije Živojin Rakočević nije izabran u Skupštini Srbije.\nUNS i NUNS: Objaviti sve informacije o hapšenju Anđusa\nDva novinarska udruženja UNS i NUNS u odvojenim saopštenjima zatražila su od nadležnih organa da objave sve relevantne informacije o slučaju hapšenja TV voditelja Dejana Anđusa.\nUNS: Kancelarija glavnog kosovskog tužioca diskriminise srpske novinare\nUdruženje novinara Srbije (UNS) sa svojim ogrankom na Kosovu oštro je protestovalo zbog odluke Kancelarije glavnog tužioca na Kosovu da izostavi i onemogući učešće predstavnika medija na srpskom jeziku i UNS-u na današnjem okruglom stolu o krivičnim delima nad novinarima u Prištini.\nUdruženje novinara Srbije (UNS) osudilo je kao "nedopustive" pretnje novinarskoj ekipi portala VICE Srbija i novinarki produkcije Insajder, kao i odgurivanje novinarke Radio Beograda na današnjem skupu pristalica Aleksandra Vučića u Beogradu.\nNapadnuta novinarka Danasa ispred Skupštine Srbije, brojne osude\nNovinarka dnevnog lista Danas Lidija Valtner napadnuta je ispred Skupštine Srbije dok je uzimala izjavu od jednog čoveka koji je udaljen sa skupa jer je nosio transparent protiv vlasti, a više novinarskih udruženja, stranaka i sindikata zatražilo je da vlasti nađu i kazne napadače.


Evropski gradovi sporo prelaze na električne autobuse | EurActiv Srbija\nEvropski gradovi sporo prelaze na električne autobuse\nObjavljeno : 09.11.2018.\t Tweet\nPotpuno električni autobusi pokrivaju samo 9% prodaje autobusa u gradovima u Evropi, pokazalo je novo istraživanje nevladine organizacije Transport i životna sredina (Transport and Environment, T&E). Najveća prepreka većem korišćenju električnih autobusa je njihova cena.\nElektrični autobusi mogu da budu dva puta skuplji od onih na dizel, što ne odgovara mnogim evropskim gradovima, posebno manje bogatim koji su obično i oni sa najgorim kvalitetom vazduha.\nIpak, uz prave inicijative, električni autobusi mogu da postanu prvi izbor, smatraju analitičari T&E.\n"Zagađenje vazduha je tihi ubica u našim gradovima", rekla je Ana Lisa Boni, generalna sekretarka Jurositija, mreže evropskih gradova. "Kako bi zaštitili zdravlje građana, izbor 'čistih' autobusa u javnim nabavkama je jedno od oruđa koje koriste gradske vlasti, uz podsticanje šetnje i biciklizma i ulaganja u druge vidove javnog prevoza", kazala je Boni.\nOrganizacija T&E tvrdi da su, kada je reč o ukupnim troškovima vlasnika (TCO), električni i dizel autobusi već izjednačeni, kada se uračunaju zdravstveni troškovi zbog zagađenja vazduha i zagađenja bukom.\n"Kada se dodaju klimatski troškovi, električni autobusi danas manje koštaju vlasnike od onih na dizel", navodi T&E.\n"Električni autobusi su superioran izbor u svakom pogledu. Nemaju emisiju izduvnih snaga, tihi su, komforni i ekonomični", istakao je analitičar T&E za transport i e-mobilnost Lisijen Matije (Lucien Mathieu).\n"Ako su gradonačelnici i regioni ozbiljni u borbi za kvalitet vazduha i protiv klimatskih promena, jedina racionalna odluka je da od sada kupuju električne autobuse", kazao je Matije.\nEvroposlanici iz odbora za životnu sredinu u oktobru su podržali plan po kome bi autobusi sa nultom emisijom do 2025. učestvovali sa 50% u prodaji a do 2030. sa 75%. Evropski parlament će o tome glasati za nekoliko dana.\nUdruženje evropskih proizvođača automobila (ACEA) podržava evropske napore da u gradovima bude više električnih autobusa jer "tehnologije sa nultom emisijom nude najbolji rezultat i kod zagađenja vazduha i kod zagađenja bukom".\nMeđutim, kako kažu u toj organizaciji, "ne postoji jedno rešenje za sve" i "u nekim slučajevima mogu da budu pogodnije druge tehnologije" zbog razlika na lokalu. Mogućnosti su brojne - od potpuno električnih do hibridnih autobusa ili onih na vodonik, biodizel, biometan, komprimovani prirodni gas (CNG), navela je ACEA.\nU međuvremenu su ekološke koristi upotrebe autobusa na gas postale visoko kontroverzno pitanje. Dok u T&E kažu da od njih u odnosu na dizel ima "malo ili nimalo koristi po pitanju kvaliteta vazduha ili borbe protiv promena klme", trgovinsko udruženja NGVA Evropa tvdi da oni obezbeđuju "smanjenje emisije CO2 iz izduvnih gasova za 12% u odnosu na dizel" a u nekim slučajevima i do 20%.\nČak je i dizel postao predmet debate, iako je prokazan zbog "dizelgejta", i ACEA je ostala pri stavu da je emisija kod najnovijih motora sa Euro 6 standardom "smanjena gotovo na nultu".\nSvi se međutim slažu da nabavku autobusa sa nultom ili malom emisijom treba dalje ohrabriti kroz pravila o javnim nabavkama, iako ACEA insistira da ciljevi moraju da budu "realni".\n"Za gradove koji imaju problem sa visokom cenom autobusa sa nultom emisijom, grant može da dođe kroz novi budžet EU od 2020. godine", kazao je Matije. To, prema njegovim rečima, treba da prati evropski cilj za prodaju novih autobusa sa nultom emisijom.\n: Nova kola emituju manje CO2


Pelosi najavila formiranje nezavisne komisije koja će istražiti upad u Kapitol - Kosova.Info\nHome SRB-BIH Pelosi najavila formiranje nezavisne komisije koja će istražiti upad u Kapitol\nPredsjednica Predstavničkog doma Kongresa SAD Nensi Pelosi(Nancy) najavila je u ponedjeljak uspostavu nezavisne komisije za istragu “činjenica i uzroka” vezanih uz napad koji su na američki Kapitol 6. januara izvele pristalice tadašnjeg predsjednika Donalda Trampa (Trump).\nU pismu upućenom članovima Doma, pojasnila je da će komisija biti modelirana prema onome osnovanom nakon napada na Njujork i Pentagon 11. septembra 2001. Uloga te posebne komisije bit će i razmotriti “činjenice i uzroke vezane uz pripremljenost i reakciju kapitolske policije i ostalih saveznih, državnih i lokalnih snaga reda”.\nNakon napada, Pelosi je zadužila penzionisanog general-pukovnika američke vojske Rasela Honorea (Russel) da napravi procjenu sigurnosnih potreba Kapitola. Na temelju njegovog privremenog izvještaja, Pelosi je ustvrdila kako Kongres mora alocirati dodatna sredstva u “osiguranje zaštite članova i sigurnosti Kapitola”.\nIz rezultata njegova istraživanja i iz suđenja zbog opoziva jasno je da moramo utvrditi istinu o tome kako je došlo do ovoga – dodala je Pelosi.


Međunarodni dan porodice - hitno podizanje svesti o programima za zaštitu i položaj dece i starijih\nPovodom Međunarodnog dana porodice, održana je Sedma sednica za prava deteta i okrugli sto pod nazivom „Starenje, međugeneracijska solidarnost – stari i novi izazovi. Obeležavanje ovog dana ima za cilj isticanje porodičnih vrednosti kao bitnih osnova svake zajednice\nGeneralna skupština Ujedinjenih nacija , 15. maj proglasila je Svetskim danom porodice, koji se prvi put obeležio 1994. godine . Tim povodom, širom sveta organizuju se aktivnosti na lokalnom, nacionalnom i međunarodnom nivou.\nNa danasnjoj, sedmoj sednici Saveta za prava deteta, bile su prisutne sve institucije Vlade Srbije, civilni sektori, akademske zajednice i aktivisti za dečija prava. Država treba da promeni i unapredi položaj deteta u drustvu, istakla je Stana Božović, članica Saveta.\nKao najveci izazov ostaje kreiranje sadasnjosti koja ce biti pogodna za ljude svih generacija i budućnosti koja će biti održiva za raznoliko starenje, očuvanje primarne i sekundarne porodice, uz uvažavanje svih sloboda za svakog od nas.


Aktuelnosti - Page 6 of 21 - FITI\n“Ambasadori govore” – ambasador Finske\nDanas smo imali zadovoljstvo jer smo ugostili izvanrednog i opunomoćenog Ambasadora Republike Finske u Srbiji, gospodina Pertti Juhani Ikonena. Sa iskustvom vrsnog diplomate, studentima i profesorima je njegova ekselencija, gospodin Ikonen bar na trenutak, u okviru jednog časa probao da […]\nEnergatska efikasnost – gostujuće predavanje\nPoštovane koleginice i kolege, pozivamo vas da u utorak 27. marta 2018. godine u 12 časova prisustvujete zanimljivom predavanju sa aktivnom diskusijom na temu “Energetska efikasnost”. Predavanje će održati Predrag Đurković iz Elektroprivrede Srbije i Dijana Šarac ispred Ambasadora održivog razvoja i […]\nO vaterpolu, borbi, životu – sa Dejanom Savićem\nDanas je svečana sala Hola C naših Fakulteta brujala od pametnih reči, smeha i dobre energije koju nam je doneo jedan od najvećih i najboljih sportista Srbije – Dejan Savić, selektor i trener srpske reprezentacije u vaterpolu. Atmosfera prepunog gledališta […]\nDoktor za vaterpolo, Dejan Savić, naš gost!\nČast nam je i zadovoljstvo da vas, u okviru manifestacije “Poznati govore”, koju organizuju Fakultet za strateški i operativni menadžment i Fakultet za poslovne studije i pravo, pozovemo da u sredu, 14.03.2018., u 14h, prisustvujete gostujućem predavanju koje će održati […]\nDrugi po redu nacionalni naučni skup pod nazivom “Savremeni problemi i moguća rešenja strategije i strategijskog menadžmenta – SPSSM 2018”, održaće se u prostorijama Fakulteta za strateški i operativni menadžment (FSOM) i Fakulteta za poslovne studije i pravo (FPSP), Univerziteta […]\nDana 21.2.2018. godine u zgradi Fakulteta za poslovne studije i pravo Zaštitnika građana Zoran Pašalić je održao predavanje na temu Institut ombudsmana u pozitivnom zakonodavstvu Republiie Srbije. Zaštitnik građana je govorio o poreklu institucije, o pojmu reči ombudsman koja u […]\nManifestaciju Fakulteta za strateški i operativni menadžment i Fakulteta za poslovne studije i pravo, ”Poznati govore”, u sredu 21.02.2018. godine u 12h podržaće zaštitnik građana Republike Srbije, Ombudsman mr Zoran Pašalić. Ombudsman će održati gostujuće predavanjena temu “Institut ombudsmana u pozitivnom zakonodavstvu […]\nIgraj rukomet za FSOM!\nSportsko društvo Integrisanog obrazovnog sistema za društvene i prirodne nauke (SDIOS), u čijem je sastavu i naš Fakultet za strateški i operativni menadžmet, vrši upis studenata za učešće na takmičenjima u ligama Beogradskog univerziteta u rukometu. Zainteresovani studenti za takmičenja u ligama […]\nAktuelnosti – Page 6 of 21 – FITI


utorak, 28. februar 2017. 16:23h\nNakon nabavke dva mercedesova vozila za odvoženje smeća na metan, JKP Higijena od danas raspolaže sa šest ekoloških kamiona kojima će ostvariti i značajne uštede.\nGradonačelnik Saša Pavlov danas je obišao novu deponiju i upoznao se sa prednostima nabavljenih kamiona za odvoženje smeća Pančevo.MOJKraj.rs\nS obzirom da je JKP Higijena preuzela obavezu odnošenja smeća i iz Starčeva i Dolova, čime su povećani troškovi ovog preduzeća, važno je da se vozni park osavremenjuje, a građanima obezbedi kvalitetnija usluga, kažu u ovom preduzeću.\nGradonačelnik Pančeva Saša Pavlov kaže da imajući u vidu udaljenost regionalne deponije od grada, ali i od Starčeva i Dolova, a kako bi se racionalizovali troškovi prevoza i pružila kvalitetnija usluga građanima, jedan od načina bio je kupovina dva kamiona za odvoženje smeća, na metan.\nVozila na metan troše za trećinu manje pogonskog goriva u odnosu na vozila koja već postoje. U voznom parku Higijene već postoji četiri vozila na metan, isto Mercedes, pridružili smo sada ova dva i razgovaramo o tome da bi tokom ove ili početkom sledeće godine trebalo da obezbedimo još minimalno dva vozila i da na taj način pojeftinimo cene usluga ili da ih bar ne povećavamo ali da unapredimo kvalitet usluga, kaže Pavlov.\nNa novu deponiju dnevno se doveze 10 do 12 kamiona smeća, odnosno, između 80 i 100 tona. Osim iz Pančeva, na Novu deponiju odlaže se smeće i iz dva naseljena mesta: Starčeva i Dolova.\nBogdan Savić, direktor JKP Higijena kaže da moraju da šire svoj vozni park, da se unapređuju, da budu efikasniji, kako bi pružili građanima sve ono što je potrebno.\nImamo 14 vozila i ta količina koju mi iznosimo na dnevnom nivou je velika, radimo u dve smene, samim tim sa ova dva kamiona dobijamo na prostoru kako bi što bolje radili. Kapacitet sanduka na kamionima je 17 i po i 15 kubnih metara, što je idealno rešenje za prevoz velikih količina otpada iz grada i naseljenih mesta, kaže Savić.\nZa nabavku ova dva kamiona za odnošenje smeća iz prošlogodišnjeg budžeta izdvojeno je 13,5 miliona dinara. Kamioni su 6 godina stari, ali su veoma očuvani i u odličnom su stanju. Kamioni su isprobani, od juče su registrovani i od danas se priključuju voznom parku JKP Higijene.\nCilj JKP Higijene je da u budućnosti nabavi još vozila na metan kako bi što više uštedeli na gorivu i doprineli očuvanju životne sredine.\nkamioni za odvoženje smeća\ndva auto smećara\nkamioni na metan\nautosmećar na metan


Ministar spoljnih poslova Irana Mohamed Džavad Zarif govori tokom Minhenske bezbednosne konferencije u Mihnehu, Nemačka, 17. februara 2019.\nIran tvrdi da evropski napori da se očuva nuklearni sporazum iz 2015. ne uspevaju i da među Irancima raste podrška za ponovno započinjanje atomskog programa zemlje.\n"Cenimo to što je Evropa uradila veliku stvar politički. Ali, nije bila spremna da investira. Nije bila spremna da plati cenu", rekao je u nedelju delegatima na Minhenskoj bezbednosnoj konferenciji šef iranske diplomatije Mohamed Džavad Zarif.\nPotpredsednik SAD Majk Pens ranije je optužio Evrpu da pomaže da se podupre "ubilački" režim u Teheranu.\n"Oni su predvodili napore za stvaranje mehanizma kako bi probili naše sankcije. Nazvali su tu šemu Mehanizmom za specijalne potrebe, a mi to nazivamo naporom da se probiju američke sankcije protiv iranskog ubilačkog revolucionarnog režima", rekao je Pens delegatima u subotu.\nMehanizam za specijalne potrebe - zvanično nazvan INSTEX - je sistem plaćanja osmišljen tako da dozvoljava evropskm kompanijama da trguju sa Iranom i da premoste sankcije SAD, objašnjava pravnik i ekspert za sankcije Najdžel Kušer iz londonske fime "W Legal".\nEvropa se nada da će Iran pokazati strpljenje, dodaje Kušner.\n"Mislim da će na iranskoj strani oni igrati igru čekanja i vrlo se nadati da sledeće godine Donald Tramp neće biti ponovo izabran", kaže on.\n“INSTEX pokazuje nedostatak predanosti E3 (evropske trojke - Velika Britanija, Francuska i Nemačka) prema očuvanju sporazuma. Evropa treba da bude voljnija da se pokvasi ukoliko želi da pliva protiv opasnog talasa unilateraizma SAD", rekao je ministar Džavad Zarif u subotu na Minhenskoj konferenciji.\nU međuvremenu, oštar govor potpredsednika Majka Pensa izazvao je strahovanja u Evropi da Vašington ima veće planove, kaže Florens Gaub sa EU Instituta za evropske studije.\n"To nije poziv 'hajde da ponovo ispregovaramo sporazum' već je pre 'hajde da smenimo režum u Tehenaru'. I u tom smislu mislim da to nije interpetirano ničim što bi Evropa mogla da prihvati", kaže ona.\nVašington, koki se povukao iz nuklearnog sporazuma sa Iranom prošle godine, nije eksplicitno pozvao na smenjivanje režima u Iranu.


Ulcinjska rivijera u gubitku 709 hiljada eura – Bankar.me\nUlcinjska rivijera u gubitku 709 hiljada eura\nAugust 14, 2014 BERZA, Članci, CRNA GORA, SVE VIJESTI Leave a comment\nHotelsko-turističko preduzeće Ulcinjska rivijera završilo je prvu polovinu godine sa gubitkom od 709,5 hiljada eura, što je oko 1,9 odsto manje nego u istom periodu prošle godine. Prihodi kompanije su na kraju juna iznosili 309,9 hiljada eura, što je smanjenje od 45,3 odsto u odnosu na uporedni period.\nPoslovni rashodi su smanjeni za 20,9 odsto na 962,6 hiljada, od čega se na zarade, naknade i ostale lične rashode odnosilo 537,7 hiljada. Ukupna aktiva preduzeća na kraju juna je iznosila 108,2 miliona i smanjena je za 1,4 odsto u odnosu na uporedni period. Dugoročna rezervisanja i obaveze preduzeća su bile 1,8 miliona, a kratkoročna 1,5 miliona. Neraspoređena dobit je iznosila 15,9 hiljada, akumulirani gubitak 709,5 hiljada, a odložene poreske obaveze 298,2 hiljade eura.\nPrema podacima Centralne depozitarne agencije Fond PIO raspolaže sa 25,3 odsto akcija Ulcinjske rivijere, Fond za obeštećenje ima 12 odsto akcija, Vladi pripada 10,14 odsto, Zavodu za zapošljavanje 8,43 odsto, a Investiciono razvojnom fondu 7,65 odsto.Fond Trend ima 3,66 odsto udjela, a Atlas mont 2,79 odsto.\nPOJMOVIFinansijski izvještaji Tender za Ulcinjsku rivijeru Ulcinjska rivijera\nPrevious Rixos grupa zainteresovana za Veliku plažu\nSljedeći Beogradski aerodrom drugi u Evropi po rastu broja putnika


Tači: Radimo na tome da postanemo članica NATO-a što pre - 13.06.2019, Sputnik Srbija\nTači: Radimo na tome da postanemo članica NATO-a što pre\nPredsednik privremenih kosovskih institucija Hašim Tači izjavio je danas da vlasti u Prištini rade na tome da Kosovo što pre postane članica NATO-a. 13.06.2019, Sputnik Srbija\nPredsednik privremenih kosovskih institucija Hašim Tači izjavio je danas da vlasti u Prištini rade na tome da Kosovo što pre postane članica NATO-a.\n12 Jun 2019, 22:26\nOn je to izjavio tokom smotre Kosovskih bezbednosnih snaga u Prištini, preneli su lokalni mediji.\n„Radimo naporno da postanemo deo NATO-a što pre, kao i na sveobuhvatnom i pravno obavezujućem sporazumu sa Srbijom. Želimo da zatvorimo poglavlja sukoba iz prethodnih vekova i otvorimo nova poglavlja jednakosti i razvoja. To je naša zajednička težnja i obećanje građanima Kosova“, rekao je Tači, preneo je Tanjug.


Home / Srebrenica•Bratunac / Dešavanja / Nakon prekida, obilježena godina firme Cube u Srebrenici\nProdužnica firma Cube iz Sarajeva prije nešto više od godinu dana došla je u Srebrenicu i danas je, nakon nekoliko prekida u proizvodnji i kolektivnih odmora, obilježila godinu dana.\nFirma u Srebrenicu dolazi posredstvo projekta “Ekonomsko osnaživanje Srebrenice” koji vodi kompanija Kolektiv (Posao.ba), uz finansijksu podršku Velike Brtitanije.\n“Prije godinu dana i jednog dana došao sam u Srebrenicu da dam svoj doprinos”, rekao je Aid Rifatbegović, samostalni umjetnik i pokretač firme d.o.o. Cube koja je ispostavu ove firme u novembru prošle godine otvorila u Srebrenici.\nOn kaže da je za godinu dana urađeno mnogo kao što je pokretanje radionice u prostoru nekadašnje diskoteke, a čak 3.000 komada Njujorške kocke urađene je i isporučeno u Ameriku, 1.000 u Meku, i hiljadu ili dvije na tržište Sarajeva koje su proizvedene u Srebrenici.\n“Svoja sam sredstva uložio u srebreničku poslovnicu i nisam dio nekih konferencija i projekata UNDP i Opštine Srebrenica”, rekao je Rifatbegović o optužbama da je u Srebrenicu došao da stekne ličnu korist.\nRanije, iz kompanije Kolektiv (Posao.ba) dobili smo informacije da je firmu Cube, kroz projekat “Ekonomskog osnaživanja Srebrenice” podržala zapošljavanje, u prvom dijelu sa 5, a drugom sa ukupno 10 zaposlenih.\n“Mi smo prvo Aida podržali da napravi radionicu za sklapanje suvenira za 5 osoba i to je bila neka vrsta uvoda u cijelu priču koja je trajala tako oko 2 mjeseca. Potom smo ugovorili dodatnu podršku kako bi zaposlio ukupno 10 osoba i to sve do juna 2016.”, navodi se iz kompanije Kolektiv gdje se kaže da je saradnja sa firmom Cube trajala od novembra 2015. do juna 2016.\nTradiciju da uruči posebnu ediciju Srebreničke kocke “Srebrenica u srcu” nastavio je i danas kada je ovu kocku uručio načelniku Mladenu Grujičiću i jednom od tri radnika. Prilikom promocije Srebreničke kocke u aprilu ove godine, posebnu ediciju dobili su i bivši radnik Hariz Alić, sa svojom porodicom, bivši načelnik Srebrenice, Ćamil Duraković i ambasador Velike Britanije u BiH Edward Ferguson.


Većina životinja ima sposobnost da može da oseti suptilnu dimenziju. Kao primer, za ovaj fenomen možemo da navedemo slučaj kada su sve životinje na plaži Patanangala u Nacionalnom parku Jala u Sri Lanki napustile obalu i otišle na veću nadmorsku visinu neposredno pre udara cunamija 2004. godine. Približno šezdeset posetilaca ovog Nacionalnog parka je izgubilo život u rezervatu površine 1295 kvadratnih kilometara, dok su sve ostale životinje osim dva vodena bivola preživele razaranje ubilačkog cunamija.\nIzvor ’National Geographic’\nSve životinje mogu da osete negativne vibracije kojima duhovi zrače, ali ne mogu da odrede detalje kao na primer kakav je duh u pitanju, koje su mu namere i ne znaju kako da se odbrane od njih i dr. Psi, konji, krave i mačke poznati su po svojoj sposobnosti da osete prisustvo duhova. Uprkos tome nemoguće je da dresiramo životinje da osete duhove zbog njihovog ograničenog intelekta.


Javne nabavke u zdravstvu - uslovne donacije i nejasne nadležnosti\nPočetna Članci Analize Analize Javne nabavke u zdravstvu - uslovne donacije i nejasne nadležnosti\nOrganizacija “Pravni skener” sprovela je istraživanje javnih nabavki u zdravstvu za koje su pozivi objavljeni u periodu od 1. novembra 2016. do 15. marta 2017. godine.\nPrilikom istraživanja posmatrano je sprovođenje javnih nabavki od raspisivanja poziva, toka javne nabavke, ali i procesa koji su se nakon toga vodili pred nadležnim organima za žalbe, odnosno sudovima.\nJavne nabavke u zdravstvu se najčešće sprovode kroz otvoreni postupak što znači da svi zainteresovani ponuđači mogu da pošalju svoje ponude. Od ukupno 3114 javnih nabavki koliko ih bilo u posmatranom periodu, 1385 je sprovedeno kroz otvoreni postupak, a 173 kroz pregovarački postupak bez objavljivanja poziva koji je najnetransparentniji postupak sprovođenja javnih nabavki. Ostale javne nabavke sprovedene su kroz kvalifikacioni postupak, pregovarački postupak sa objavom poziva ili su bile u pitanju javne nabavke male vrednosti.\nPravni skener, foto: Medija centar Beograd\nNaručioci mogu zatražiti mišljenje Uprave za javne nabavke da li je sprovođenje pregovaračkog postupka opravdano u konkretnom slučaju. Negativna mišljenja koja je Uprava za javne nabavke dala za sprovođenje pregovaračkog postupka bez objavljivanja poziva su se značajno smanjila od 2014. godine kada ih je bilo čak 186, dok ih je u 2016. godini bilo tek 22.\nPregovarački postupak podrazumeva pregovaranje o nabavci sa već unapred određenim kupcem koga bira naručilac. Takav princip može da bude problem u slučaju kada je neka firma već donirala aparate i sličnu robu, a pojavi se potreba za popravkom, dodatnim radovima ili potrošnim materijalom. Tada naručilac često poziva upravo donatora, a to budi sumnju da je u pitanju “uslovna donacija”, kaže Jelena Golubović iz Pravnog skenera.\n“Određena privredna društva doniraju nešto, na primer neki aparat društvenoj ustanovi, ali onda postoji prećutna obaveznost zdravstvene ustanove da putem pregovaračkog postupka bez objavjlivanja poziva za podnošenje ponuda od tog privrednog društva koji je donirao aparat ili sistem nabavlja ili reagense ili popravke aparata“, objašnjava Jelena Golubović iz Pravnog skenera.\nNa primer, kada je Klinički centar želeo da izvrši reviziju “Observera”, predložio je da se javna nabavak sprovede kroz pregovarački postupak bez objavljivanja poziva. U tom slučaju dato je negativno mišljenje Uprave jer je potencijalni ponuđač bio MTS Užice koji je upravo i bio donator servera, a sama revizija bila je višestruko vrednija od donacije.\nZbog ovakvih slučajeva Pravni skener poslao je zahtev zdravstenim ustanovama da im dostave podatke o svim donacijama od početka 2013. do 15. marta 2017. godine. Baza sa ovim podacima biće objavljena kada pristignu odgovori ustanova.\nPredmet istraživanja bili su i postupci koji se vode pred Republičkom komisijom za zaštitu prava u postupcima javnih nabavki, baš kao i oni koji se vode pred krivičnim, privrednim kao i pred Ustavnim sudom.\nMarina Mijatović, advokatkinja Pravnog skenera ističe da se veoma retko pokreće postupak za krivično delo zlouptrebe u vezi sa javnom nabavkom, te je u poslednje četiri godine bilo tek tri krivične presude, od čega samo jedna u oblasti zdravstva. Ona dodaje da se ni prekršajni postupak ne koristi dovoljno, a da je glavni problem za to činjenica da je nadležnost vođenja ovog postupka sa prekršajnih sudova preneta na Republičku komisiju za zaštitu prava u postupcima javnih nabavki.\n“Republička komisija nema dovoljno kapaciteta da sprovede prekršajni postupak a ni zaposleni u Republičkoj komisiji nisu dovoljno obučeni da spovode prekršajni postupak”, objašnjava Mijatović.\nIako je broj presuda uglavnom iz godine u godinu sve manji (za šta su najbolji primer Upravni sud i parnični postupci) to ipak ne znači da se javne nabavke sada sprovode po pravilima. Razlog za sve manji broj presuda može biti i malopre opisana situacija u kojoj se nadležnost za vođenja prekršajnih postupaka prebacuje na Republičku komisiju koja nema dovoljno kapaciteta pa se u velikom broju slučajeva proglašava nenadležnom. Takođe, za razliku od početka primene Zakona o javnim nabavkama 2002. godine kada su greške koje su naručioci pravili bile očigledne, danas je postalo teže dokazati kršenje zakona, kaže Marina Mijatović.\n“Vremenom ponuđačima je teže da dokažu da je naručilac povredio načelo konkurencije i to kroz navođenje tehničkih specifikacija i dodatnih uslova. Da bi se dokazalo da su tehnička specifikacija i dodatni uslovi definisani tako da samo jedan ponuđač ispunjava sve, zainteresovani ponuđač mora dobro da istraži tržište i dostavi brojne dokaze,” kaže Mijatović.\nNakon sprovedenog istraživanja i posmatranja nekih od otvaranja ponuda javnih nabavki, Pravni skener skrenuo je pažnju na neophodnost objavljivanja zaključenih ugovora, dobijenih donacija i postojanja univerzalnih obrazaca za odluke i obaveštenja o zaključenim ugovorima.\nPravni skenerjavne nabavkezdravstvoUprava za javne nabavke